open-index/open-wikipedia-markdown huggingface dataset:
તેલંગાણા દિવસ

**તેલંગાણા દિવસ**, જે સામાન્ય રીતે **તેલંગાણા સ્થાપના દિવસ** તરીકે ઓળખાય છે, તે ભારતના તેલંગાણા રાજ્યમાં રાજ્યની જાહેર રજા છે, જે તેલંગાણા રાજ્યની રચનાની યાદગીરી રૂપે ઉજવવામાં આવે છે. તે ૨૦૧૪ થી દર વર્ષે ૨ જૂને મનાવવામાં આવે છે. તેલંગાણા દિવસ સામાન્ય રીતે પરેડ અને રાજકીય ભાષણો અને સમારંભો સાથે સંકળાયેલો છે, આ ઉપરાંત તેલંગાણાના ઇતિહાસ અને પરંપરાઓની ઉજવણી કરતા અન્ય વિવિધ જાહેર અને ખાનગી કાર્યક્રમો પણ સામેલ છે. રાજ્ય સમગ્ર જિલ્લાઓમાં ઔપચારિક કાર્યક્રમો સાથે આ પ્રસંગની ઉજવણી કરે છે.  તેલંગણાના મુખ્યમંત્રી દ્વારા રાષ્ટ્રધ્વજ ફરકાવાનો ઔપચારિક કાર્યક્રમ અને સામૂહિક કવાયત પરેડ મેદાનમાં યોજાય છે. રાજ્યના તમામ ૩૩ જિલ્લાઓમાં આ ઉજવણી કરવામાં આવે છે.

## ઇતિહાસ 
તેલંગાણા રાજ્યની સત્તાવાર રચના ૨ જૂન ૨૦૧૪ ના રોજ કરવામાં આવી હતી. કલવાકુંટલા ચંદ્રશેકર રાવ તેલંગાણાના પ્રથમ મુખ્ય પ્રધાન તરીકે ચૂંટાયા હતા, જેમાં તેલંગાણા રાષ્ટ્ર સમિતિ પાર્ટીએ બહુમતી મેળવી હતી.

૧ જુલાઈ, ૨૦૧૩ના રોજ, કોંગ્રેસ કાર્યકારી સમિતિએ સર્વાનુમતે અલગ તેલંગાણા રાજ્યની રચનાની ભલામણ કરવાનો ઠરાવ પસાર કર્યો. વિવિધ તબક્કાઓ પછી ફેબ્રુઆરી ૨૦૧૪ માં આ ખરડો ભારતની સંસદમાં મૂકવામાં આવ્યો હતો. ફેબ્રુઆરી ૨૦૧૪માં, ઉત્તર-પશ્ચિમ આંધ્રપ્રદેશના દસ જિલ્લાઓનો સમાવેશ કરતા તેલંગાણા રાજ્યની રચના માટે ભારતની સંસદ દ્વારા આંધ્રપ્રદેશ પુનર્ગઠન અધિનિયમ, ૨૦૧૪ ખરડો પસાર કરવામાં આવ્યો હતો. આ ખરડાને રાષ્ટ્રપતિની મંજૂરી મળી હતી અને ૧ માર્ચ ૨૦૧૪ના રોજ ગેઝેટમાં પ્રકાશિત થયો હતો.

## મહત્વ 
વર્ષોથી ચાલી રહેલી તેલંગાણા ચળવળ માટે રાજ્યના ઇતિહાસમાં આ દિવસનું મહત્વ છે.

## સાંસ્કૃતિક કાર્યક્રમો 
રાજ્ય ચાર દિવસ સુધી ચાલનારા કાર્યક્રમો અને ઉજવણીને પ્રાયોજિત કરે છે. વિવિધ ક્ષેત્રોમાં અનુકરણીય યોગદાન માટે તેલંગાણા રાજ્ય પુરસ્કારો વિવિધ કાર્યક્રમોમાં એનાયત કરવામાં આવે છે. રવિન્દ્ર ભારતી ઓડિટોરિયમમાં સાંસ્કૃતિક કાર્યક્રમો તથા હોટલોમાં તેલંગાણા ફૂડ ફેસ્ટિવલ યોજાય છે.

## સંદર્ભ 
શ્રેણી:મહત્વના દિવસો
વિશ્વ પર્યાવરણ દિવસ

**વિશ્વ પર્યાવરણ દિવસ** દર વર્ષે ૫ જૂનના રોજ ઉજવવામાં આવે છે અને તે પર્યાવરણની સુરક્ષા માટે જાગૃતિ અને કાર્યવાહીને પ્રોત્સાહિત કરવા માટેનું સંયુક્ત રાષ્ટ્રનું મુખ્ય સાધન છે. ૧૯૭૩માં સૌપ્રથમ વખત યોજાયેલી આ ઉજવણી દરિયાઈ પ્રદૂષણ, વસ્તી વધારો, ગ્લોબલ વોર્મિંગ, સાતત્યપૂર્ણ વિકાસ અને વન્યજીવન અપરાધ જેવા પર્યાવરણીય મુદ્દાઓ પર જાગૃતિ લાવવા માટેનું એક મંચ રહ્યું છે. 
વિશ્વ પર્યાવરણ દિવસ જાહેર જનતા સુધી પહોંચવા માટેનું એક વૈશ્વિક મંચ છે, જેમાં દર વર્ષે ૧૪૩થી વધારે દેશો ભાગ લે છે. દર વર્ષે, આ કાર્યક્રમ દ્વારા વ્યાવસાયિક, બિન-સરકારી સંસ્થાઓ, સમુદાયો, સરકારો અને જાણીતી હસ્તીઓ માટે પર્યાવરણીય કારણોની હિમાયત કરવા માટે એક વિષય અને મંચ પ્રદાન કરવામાં આવે છે.

## ઇતિહાસ 
૧૯૭૨માં સંયુક્ત રાષ્ટ્ર દ્વારા *સ્ટોકહોમ કોન્ફરન્સ ઓન ધ હ્યુમન એન્વાયર્નમેન્ટ* (૫-૧૬ જૂન ૧૯૭૨) અનુસંધાને વિશ્વ પર્યાવરણ દિવસની સ્થાપના કરવામાં આવી હતી, જે માનવ ક્રિયાપ્રતિક્રિયાઓ અને પર્યાવરણના એકીકરણ પરની ચર્ચાઓથી પરિણમી હતી. એક વર્ષ બાદ, ૧૯૭૩માં પ્રથમ વિશ્વ પર્યાવરણ દિવસનું આયોજન "ઓન્લી વન અર્થ" વિષય સાથે કરવામાં આવ્યું હતું.

## વિશ્વ પર્યાવરણ દિવસનું ગીત 
કવિ અભય કે દ્વારા લખાયેલું પૃથ્વી ગીત વિશ્વ પર્યાવરણ દિવસની ઉજવણી માટે ગવાય છે.

નવી દિલ્હીમાં ભારતીય સાંસ્કૃતિક સંબંધ પરિષદ (ઇન્ડિયન કાઉન્સિલ ઓફ કલ્ચરલ રિલેશન્સ) દ્વારા આયોજિત એક કાર્યક્રમમાં જૂન ૨૦૧૩માં વિશ્વ પર્યાવરણ દિવસ નિમિત્તે ભારતના તત્કાલીન કેન્દ્રીય પ્રધાન કપિલ સિબ્બલ અને શશી થરૂર દ્વારા આ ગીતની શરૂઆત કરવામાં આવી હતી. તેને વૈશ્વિક સંસ્થા હેબિટેટ ફોર હ્યુમનિટી દ્વારા સમર્થન આપવામાં આવ્યું હતું.

## નોંધ 
## સંદર્ભ 
શ્રેણી:મહત્વના દિવસો
વિશ્વ સંગીત દિવસ

**વિશ્વ સંગીત દિવસ** અથવા **ફેટે દ લા મ્યુઝીક** એ સંગીતની વાર્ષિક ઉજવણી છે જે ૨૧ જૂનના રોજ યોજાય છે. સંગીત દિવસ પર, નાગરિકો અને રહેવાસીઓને તેમના પડોશમાં અથવા જાહેર જગ્યાઓ અને ઉદ્યાનોમાં સંગીત વગાડવા વિનંતી કરવામાં આવે છે. મફત સંગીત કાર્યક્રમો (કોન્સર્ટ)નું પણ આયોજન કરવામાં આવે છે.

ઉનાળાના અયનકાળના દિવસે સૌપ્રથમ આખા દિવસની સંગીતમય ઉજવણીની શરૂઆત ૧૯૮૨માં પેરિસમાં જેક લેંગ, જે ફ્રાન્સના તત્કાલીન સંસ્કૃતિ પ્રધાન હતા, તેમજ મોરિસ ફ્લ્યુરેટ દ્વારા કરવામાં આવી હતી. સંગીત દિવસ પછીથી વિશ્વના ૧૨૦ દેશોમાં ઉજવવામાં આવ્યો.

## ઇતિહાસ 
ઓક્ટોબર ૧૯૮૧માં જેક લેંગની વિનંતીથી મૌરિસ ફ્લુરેટ ફ્રાન્સીસી સંસ્કૃતિ મંત્રાલયમાં નૃત્ય અને સંગીતના નિર્દેશક બન્યા હતા. તેમણે તેમના સંગીતના અભ્યાસ અને તેની ઉત્ક્રાંતિના અનુભવો "સંગીત બધે જ અને સંગીત કાર્યક્રમો(કોન્સર્ટ) ક્યાંય નહીં" સૂત્ર દ્વારા લાગુ કર્યા. જ્યારે તેમણે ૧૯૮૨માં ફ્રેન્ચોની સાંસ્કૃતિક ટેવો પરના એક અભ્યાસમાં શોધી કાઢ્યું કે બેમાંથી એક યુવાન વ્યક્તિ, પાંચ મિલિયન લોકો, એક સંગીતનું વાદ્ય વગાડે છે, ત્યારે તેમણે લોકોને શેરીઓમાં બહાર લાવવાના માર્ગનું સ્વપ્ન જોવાનું શરૂ કર્યું. તે સૌપ્રથમ ૧૯૮૨માં પેરિસમાં *ફેટે દ લા મ્યુઝીક* ઉજવણી બન્યું હતું.

ત્યારથી, આ તહેવાર એક આંતરરાષ્ટ્રીય ઉજવણી બની ગઈ છે, જે એક જ દિવસે ભારત, જર્મની, ઇટાલી, ગ્રીસ, રશિયા, ઓસ્ટ્રેલિયા, પેરુ, બ્રાઝિલ, ઇક્વાડોર, મેક્સિકો, કેનેડા, યુનાઇટેડ સ્ટેટ્સ, યુકે અને જાપાન સહિત ૧૨૦ દેશોના ૭૦૦ થી વધુ શહેરોમાં ઉજવવામાં આવે છે.

## ઉદ્દેશ 
ફેટે દે લા મ્યુઝીક (સંગીત દિવસ)નો હેતુ સંગીતને બે રીતે પ્રોત્સાહિત કરવાનો છે:

* કલાપ્રેમી અને વ્યાવસાયિક સંગીતકારોને "ફેટ્સ દે લા મ્યુઝિક" ("મેક મ્યુઝિક") ના સૂત્ર હેઠળ શેરીઓમાં જીવંત કાર્યક્રમ આપવા માટે પ્રોત્સાહિત કરવામાં આવે છે.
* ઘણા નિ:શુલ્ક સંગીત જલસાઓનું આયોજન કરવામાં આવે છે, જે સંગીતની તમામ શૈલીઓને લોકો માટે સુલભ બનાવે છે. પેરિસમાં સત્તાવાર ફેટે દ લા મ્યુઝીક સંસ્થા દ્વારા મંજૂર કરવામાં આવેલી બે ચેતવણીઓ એ છે કે તમામ કોન્સર્ટ લોકો માટે નિઃશુલ્ક હોવી જોઈએ, અને તમામ કલાકારો તેમનો સમય નિઃશુલ્ક દાનમાં આપે છે. આ મોટાભાગના ભાગ લેનારા શહેરો માટે પણ લાગુ પડે છે.

## પહોંચ અને અસર 
૧૩૦થી વધુ દેશો ફેટે દ લા મ્યુઝીકમાં ભાગ લે છે અને સમગ્ર વિશ્વમાં ૧,૦૦૦થી વધુ શહેરો ભાગ લે છે. એકલા યુનાઇટેડ સ્ટેટ્સમાં જ ૮૨ શહેરો ભાગ લઇ રહ્યા છે.

## બાહ્ય કડીઓ 
* *Fête de la Musique* પર ફ્રેન્ચ સંસ્કૃતિ મંત્રાલયની વેબસાઇટ (ફ્રેન્ચમાં, આંતરરાષ્ટ્રીય વિભાગ અંગ્રેજીમાં પણ ઉપલબ્ધ છે)

## સંદર્ભ 
શ્રેણી:સંગીત
શ્રેણી:મહત્વના દિવસો
આંતરરાષ્ટ્રીય માદક પદાર્થ સેવન અને અવૈધ વ્યાપાર વિરોધ દિન

**આંતરરાષ્ટ્રીય માદક પદાર્થ સેવન અને અવૈધ વ્યાપાર વિરોધ દિન** એ માદક દ્રવ્યોના દુરુપયોગ અને ગેરકાયદેસર હેરફેર સામે સંયુક્ત રાષ્ટ્રનો આંતરરાષ્ટ્રીય દિવસ છે. તે ૧૯૮૯ થી દર વર્ષે ૨૬ જૂને મનાવવામાં આવે છે. ચીનમાં પ્રથમ અફીણ યુદ્ધ પહેલાં ૨૫ જૂન, ૧૮૩૯ ના રોજ લિન ઝેકસુ દ્વારા હ્યુમેન, ગુઆંગડોંગમાં અફીણના વેપારને નાબૂદ કર્યાની યાદમાં આ દિવસ ૨૬ જૂને ઉજવવામાં આવે છે. આ ઉજવણીની સ્થાપના ૭ ડિસેમ્બર ૧૯૮૭ના જનરલ એસેમ્બલીના ઠરાવ ૪૨/૧૧૨ દ્વારા કરવામાં આવી હતી.

૨૬ જૂન ૧૯૮૭ના રોજ, વિયેનામાં યોજાયેલી નશીલા દ્રવ્યોના દુરુપયોગ અને ગેરકાયદેસર હેરફેર પરની આંતરરાષ્ટ્રીય પરિષદ (૧૭ થી ૨૬ જૂન)માં બે મહત્વપૂર્ણ લખાણો (*નશીલા દ્રવ્યોના દુરુપયોગના નિયંત્રણમાં ભવિષ્યની પ્રવૃત્તિઓની વિસ્તૃત બહુશાખાકીય રૂપરેખા* અને *નશીલા દ્રવ્યોના દુરુપયોગ અને ગેરકાયદેસર હેરફેર પર આંતરરાષ્ટ્રીય પરિષદની ઘોષણા*) અપનાવવામાં આવ્યા હતા. પરિષદે ભલામણ કરી હતી કે માદક દ્રવ્યોના દુરૂપયોગ અને ગેરકાયદેસર દાણચોરી સામેની લડતના મહત્વને ચિહ્નિત કરવા માટે વાર્ષિક દિવસ ઉજવવો જોઈએ. ૧૭ જૂન અને ૨૬ જૂન બંને તારીખો સૂચવવામાં આવી હતી, અને પછીની બેઠકોમાં ૨૬ જૂનની પસંદગી કરવામાં આવી હતી અને મુસદ્દા અને અંતિમ ઠરાવમાં લખવામાં આવી હતી.

માદક દ્રવ્યો વિરોધી ઝુંબેશકારો દ્વારા તેને ઘણીવાર ૬/૨૬ તરીકે ઓળખવામાં આવે છે.

યુએનના ૨૦૦૭ના વર્લ્ડ ડ્રગ રિપોર્ટ ડ્રગના ગેરકાયદેસર વેપારનું મૂલ્ય દર વર્ષે ૩૨૨ અબજ અમેરિકન ડોલર જેટલું દર્શાવવામાં આવ્યું છે.

આ દિવસે ઝુંબેશ, રેલીઓ, પોસ્ટર ડિઝાઇનિંગ અને અન્ય ઘણા કાર્યક્રમો હાથ ધરવામાં આવે છે. જુદા જુદા દેશોના લોકો એક સાથે આ દિવસની ઉજવણી કરે છે. જેમ જેમ ડ્રગ્સનો ઉપયોગ વધતો જાય છે તેમ તેમ તે દિવસ વધુ મહત્ત્વનો બની જાય છે.

## સંદર્ભ 
## બાહ્ય કડીઓ
* નશીલા દ્રવ્યોના દુરુપયોગ અને ગેરકાયદેસર હેરફેર સામે આંતરરાષ્ટ્રીય દિવસ માટે યુએનનું હોમપેજ
* German Lopez, "આંતરરાષ્ટ્રીય ડ્રગ-વિરોધી દિવસનો હિંસક ઇતિહાસ", Vox, 26 June 2014.
* "નશીલા દ્રવ્યોના દુરુપયોગ અને તસ્કરી સામેના આંતરરાષ્ટ્રીય દિવસને અપડેટ કરવામાં આવ્યો"

શ્રેણી:મહત્વના દિવસો
એલજીબીટી પ્રાઈડ

thumb| સ્ટોનવોલ ઇન, જૂન ૧૯૬૯ના સ્ટોનવોલ રમખાણોનું સ્થળ, આધુનિક એલજીબીટી અધિકાર ચળવળની જન્મભૂમિ,  અને વિલક્ષણ સંસ્કૃતિનું પ્રતિક, મેઘધનુષ્ય ગૌરવ ધ્વજથી શણગારેલું.
[thumb| હેલસિંકી, [ફિનલૅન્ડ|ફિનલેન્ડમાં સેનેટ સ્ક્વેર ખાતે હેલસિંકી પ્રાઇડ (૨૦૧૯)]]
thumb|250x250px| આઠ પટ્ટા સાથેનો પ્રથમ ગે પ્રાઇડ ધ્વજ. સૌપ્રથમ ૧૯૭૮માં સાન ફ્રાન્સિસ્કો ગે ફ્રીડમ ડે પરેડમાં પ્રદર્શિત કરવામાં આવ્યો હતો.
**એલજીબીટી (LGBT) પ્રાઈડ** (જેને ગે પ્રાઈડ તરીકે પણ ઓળખવામાં આવે છે) એ એક સામાજિક જૂથ તરીકે સમલિંગી મહિલા(લેસ્બિયન), સમલિંગી પુરુષો(ગે), ઉભયલિંગી માનવો(બાયસેક્સ્યુઅલ) અને ટ્રાન્સજેન્ડર (LGBT) લોકોની સ્વ-પુષ્ટિ, ગૌરવ, સમાનતા અને વધેલા દૃષ્યતાનો પ્રચાર કરનારી ચળવળ છે. ગૌરવનું સમર્થન કરતી અને શરમ અને સામાજિક કલંકનો વિરોધ કરતી આ ચળવળ મોટાભાગના LGBT અધિકાર અને ચળવળોને પ્રોત્સાહન આપે છે. પ્રાઇડે તેનું નામ LGBT-ને લાગતા વિષયો આધારિત સંસ્થાઓ, નિગમો, ફાઉન્ડેશન્સ, પુસ્તકના શીર્ષકો, સામયિકો, એક કેબલ ટીવી સ્ટેશન અને એક પુસ્તકાલય આપ્યું છે.

ગંભીરથી લઈને ઉજવણી સુધીના પ્રાઈડના આયોજનો સામાન્ય રીતે LGBT પ્રાઇડ મહિના દરમિયાન કરવામાં આવે છે. અમુક અપવાદોમાં જેતે દેશના LGBT ઇતિહાસમાં કોઈ મહત્વપૂર્ણ ઘટનાની જયંતી સમયે પણ પ્રાઈડના આયોજનો કરવામાં આવે છે. ઉદાહરણ તરીકે, રશિયાના ૧૯૯૩માં સમલૈંગિકતાને બિન-અપરાધીક ઠરાવતી ઘટનાની વર્ષગાંઠ માટે મે મહિનામાં યોજાતી મોસ્કોની પ્રાઇડ. કેટલીક પ્રાઈડા ઉજવણીઓમાં એલજીબીટી પ્રાઇડ પરેડ અને સરઘસો, રેલીઓ, સ્મરણોત્સવ, સમુદાયના ખાસ દિવસો, નૃત્ય મેળાવડા અને તહેવારોનો સમાવેશ થાય છે.

પ્રાઈડના સામાન્ય પ્રતીકોમાં મેઘધનુષ ધ્વજ અને અન્ય પ્રાઈડ ધ્વજો, ગ્રીકની નાની બારખડીનો અક્ષર લેમ્બડા (λ), ગુલાબી ત્રિકોણ અને કાળા ત્રિકોણનો સમાવેશ થાય છે. પછીના બે ચિહ્નો નાઝી કોન્સનટ્રેશન શિબિરોમાં શરમના બિલ્લા તરીકે ઉપયોગ  કરવામાં આવ્યા હતા. 

## સંદર્ભ
શ્રેણી:LGBT
સંયુક્ત રાષ્ટ્ર જાહેર સેવા દિવસ

**સંયુક્ત રાષ્ટ્ર જાહેર સેવા દિવસ** દર વર્ષે ૨૩ જૂને ઉજવવામાં આવે છે. સંયુક્ત રાષ્ટ્ર સામાન્ય સભાના ૨૦૦૩ના ઠરાવ એ/આરઇએસ/૫૭/૨૭૭ દ્વારા આ દિવસને "સમુદાયની જાહેર સેવાના મૂલ્ય અને ગુણની ઉજવણી" માટે નિયુક્ત કરવામાં આવ્યો હતો. સંયુક્ત રાષ્ટ્ર આર્થિક અને સામાજિક પરિષદે કરેલી જાહેરાત અનુસાર જાહેર સેવાની ભૂમિકા, પ્રતિષ્ઠા અને દૃશ્યતા વધારવા માટે કરવામાં આવેલા યોગદાન બદલ જાહેર સેવા દિવસ પર *યુનાઇટેડ નેશન્સ પબ્લિક સર્વિસ એવોર્ડ્સ* એનાયત કરવામાં આવે છે.

આ દિવસ એ તારીખની વર્ષગાંઠની પણ ઉજવણી કરે છે જ્યારે આંતરરાષ્ટ્રીય શ્રમ સંગઠને ૧૯૭૮ (ક્રમાંક ૧૫૧) પર શ્રમ સંબંધો (જાહેર સેવા) પરનું સંમેલન અપનાવ્યું હતું. આ સંએલન વિશ્વભરના તમામ સનદી અધિકારીઓની કાર્યકારી પરિસ્થિતિઓ નક્કી કરવા માટેનું એક માળખું છે.

## બાહ્ય કડી
*સંયુક્ત રાષ્ટ્ર જાહેર સેવા દિવસ

શ્રેણી:મહત્વના દિવસો
હેલેન કેલર દિવસ

**હેલેન કેલર દિવસ** એ હેલેન કેલરના જન્મની ઉજવણી માટેની એક સ્મારક ઉજવણી છે, જે વાર્ષિક ૨૭ જૂને મનાવવામાં આવે છે. ૨૦૦૬ માં અમેરિકન રાષ્ટ્રપતિની ઘોષણા દ્વારા, તેમજ આંતરરાષ્ટ્રીય સંસ્થાઓ દ્વારા, ખાસ કરીને અંધ અને બહેરાઓને મદદ કરતી સંસ્થાઓ દ્વારા ઉજવણીઓનું પાલન કરવામાં આવ્યું હતું. આ ઉજવણી સામાન્ય રીતે દર વર્ષે ૨૭ જૂને ભંડોળ ઊભુ કરવાના હેતુથી યોજાતા ફેશન શો માટે જાણીતી છે.

## ઇતિહાસ 
આ દિવસની ઉજાણીની સૌપ્રથમ જાહેરાત ૨૩ માર્ચ , ૧૯૬૦ના રોજ નેવાર્ક, ન્યૂ જર્સીના મેયર લીઓ પી. કાર્લીન દ્વારા કરવામાં આવી હતી. ૭ જૂન, ૧૯૬૦ના રોજ, તત્કાલીન એન્નાપોલિસ, મેરીલેન્ડના મેયર આર્થર જી. એલિંગ્ટન દ્વારા કેલરના ૮૦મા જન્મદિવસની જાહેરાત કરી હતી. ૧૯ જૂન, ૧૯૮૦ના રોજ, પ્રમુખ જિમ્મી કાર્ટરે હેલન કેલર અને તેની સિદ્ધિને માન આપવા માટે ઘોષણા #૪૭૬૭ બહાર પાડી હતી. 

આ ઉપરાંત, ખાનગી સંસ્થાઓ દ્વારા પણ આ દિવસ મનાવવામાં આવે છે. ૧૯૭૧થી આંતરરાષ્ટ્રીય લાયન્સ ક્લબે *અમેરિકન ફાઉન્ડેશન ફોર ધ બ્લાઇન્ડ*ની જાગૃતિ ફેલાવવા માટે ૩૦ જૂન, ૧૯૨૫ના રોજ કેલરે આપેલા ભાષણની યાદમાં દર વર્ષે પહેલી જૂનના રોજ ઉજવણી જાહેર કરી છે. આ દિવસ સામાન્ય રીતે આંતરરાષ્ટ્રીય સ્તરે અંધજન પરિસંઘ અને અન્ય આંતરરાષ્ટ્રીય સંસ્થાઓ દ્વારા ઉજવવામાં આવે છે જે આ અપંગ લોકોને મદદ કરે છે. દર વર્ષે ૨૭ જૂનના રોજ, પેન્સિલ્વેનિયાના લાકાવાન્ના કાઉન્ટીમાં ભંડોળ ઊભું કરવા માટે વાર્ષિક ફેશન શોનું આયોજન કરવામાં આવે છે.

## આ પણ જુઓ 
હેલેન કેલર

## સંદર્ભ 
શ્રેણી:મહત્વના દિવસો
હેલસિંકી દિવસ

thumb| હેલસિંકીની છબી
**હેલસિંકી દિવસ** (ફિનિશઃ હેલસિંકી-પાઈવા) ફિનલેન્ડમાં દર વર્ષે યોજાતી ઉજવણી છે, જે હેલસિંકી શહેરની ઉજવણી માટે ૧૨ જૂનના રોજ યોજવામાં આવે છે. આ દિવસે કાર્યક્રમોમાં ઉપસ્થિતોની સંખ્યા એક લાખને વટાવી જાય છે. આ દિવસે નગર પરિષદ દ્વારા નોંધપાત્ર નાગરિકોને હેલસિંકી મેડલ એનાયત કરવામાં આવે છે.

૧૯૫૦ ના દાયકાના અંતમાં મેયર લૌરી આહો અને હેલસિંકી સોસાયટીના સેક્રેટરી જોર્મા વોરોનેન દ્વારા કાર્યક્રમની શરૂઆત કરવામાં આવી હતી. પ્રથમ હેલસિંકી દિવસ ૧૯૫૯ માં હેલસિંકીની સ્થાપનાની ૪૦૯મી વર્ષગાંઠ પર ઉજવવામાં આવ્યો હતો.

હેલસિંકી દિવસ પરના કાર્યક્રમોમાં હાજરી આપનારાઓની સંખ્યા ૧૯૬૦ ના દાયકાની શરૂઆતમાં દસ હજારને વટાવી ગઈ હતી. એ જ દાયકામાં, ઘટનાઓ વધુ મનોરંજક અને વૈવિધ્યસભર બનાવવામાં આવી હતી. જેમ જેમ ઉજવણી લોકપ્રિય થતી ગઇ તેમ, અન્ય સામાજિક સંગઠનો ૧૯૭૦ ના દાયકાના અંતમાં સંપૂર્ણ હેલસિંકી સપ્તાહમાં ઉજવણીને વિસ્તૃત કરવા ઇચ્છતા હતા, પરંતુ નગર પરિષદે પરવાનગી નકારી હતી. આજકાલ, હેલસિંકી અઠવાડિયાની ઉજવણી કરવામાં આવે છે જે હેલસિંકી દિવસ પર સમાપ્ત થાય છે અને તેનું નિર્દેશન હેલસિંકી નગર પરિષદના ઉજવણી વિભાગ દ્વારા કરવામાં આવે છે.

૧૯૯૦ના દાયકાથી, નગર પરિષદના વિવિધ એકમો, સંસ્થાઓ અને કોર્પોરેશનોએ હેલસિંકી દિવસ પર કાર્યક્રમોનું આયોજન કર્યું છે. કાઇવોપુઇસ્ટો માં મફત "કૈવરી" સંગીત જલસો (કોન્સર્ટ) લોકોમાં સૌથી વધુ જાણીતું છે.

હેલસિંકી દિવસ પર વાર્ષિક *સ્ટેડિન કુંડી* ("મૅન ઑફ ધ સિટી") અને *સ્ટેડિન ફ્રીદુ* ("વુમન ઓફ ધ સીટી")ની પસંદગીનો કરવામાં આવે છે .

## બાહ્ય કડી 
* સત્તાવાર વેબસાઇટ

શ્રેણી:મહત્વના દિવસો
આંતરરાષ્ટ્રીય વિધવા દિવસ

**આંતરરાષ્ટ્રીય વિધવા દિવસ** એ "ઘણા દેશોમાં લાખો વિધવાઓ અને તેમના આશ્રિતો દ્વારા સામનો કરવામાં આવતી ગરીબી અને અન્યાય" ને સંબોધવા માટે સંયુક્ત રાષ્ટ્ર દ્વારા મંજૂર કરાયેલ કાર્યવાહીનો દિવસ છે. આ દિવસ દર વર્ષે ૨૩ જૂને ઉજવાય છે.

*લૂમ્બા ફાઉન્ડેશન* દ્વારા વિધવાત્વના મુદ્દા અંગે જાગૃતિ લાવવા માટે આંતરરાષ્ટ્રીય વિધવા દિવસની સ્થાપના કરવામાં આવી હતી. ૨૩ જૂનનું મહત્વ એ છે કે તે દિવસે ૧૯૫૪માં ફાઉન્ડેશનના સ્થાપક લોર્ડ લૂમ્બાની માતા શ્રીમતી પુષ્પા વતી લૂમ્બા વિધવા થયા હતા. ફાઉન્ડેશનનું એક ધ્યેય એ છે કે તે જેને અદૃશ્ય આપત્તિ તરીકે વર્ણવે છે તેને પ્રકાશિત કરવું. ૨૦૧૦ પુસ્તક, *ઇનવિઝિબલ, ફોરગોટન પિડીટર્સઃ ધ ડોડ્ઝ ઓફ વિડોઝ અરાઉન્ડ ધ વર્લ્ડ*માં એવો અંદાજ મૂકવામાં આવ્યો છે કે વિશ્વભરમાં ૨૪.૫ કરોડ વિધવાઓ છે, જેમાંથી ૧૧.૫ કરોડ વિધવાઓ ગરીબીમાં જીવે છે અને સામાજિક કલંક અને આર્થિક વંચિતતાથી પીડાય છે, કારણ કે તેમણે તેમના પતિ ગુમાવ્યા છે. લૂમ્બા ફાઉન્ડેશનના જાગૃતિ અભિયાનના ભાગરૂપે, આ અભ્યાસ ૨૨ જૂન ૨૦૧૦ના રોજ યુએન સેક્રેટરી જનરલ બાન કી-મૂન સમક્ષ રજૂ કરવામાં આવ્યો હતો.

પ્રથમ આંતરરાષ્ટ્રીય વિધવા દિવસ ૨૦૦૫ માં યોજાયો હતો અને લોર્ડ લૂમ્બા અને ફાઉન્ડેશનના પ્રમુખ ચેરી બ્લેર દ્વારા તેની શરૂઆત કરવામાં આવી હતી.  ૨૦૧૦માં છઠ્ઠા આંતરરાષ્ટ્રીય વિધવા દિવસ સુધીમાં, રવાંડા, શ્રીલંકા, યુનાઇટેડ સ્ટેટ્સ, યુકે, નેપાળ, સીરિયા, કેન્યા, ભારત, બાંગ્લાદેશ અને દક્ષિણ આફ્રિકામાં આ સંબંધિત કાર્યક્રમો યોજાયા હતા.

## સંયુક્ત રાષ્ટ્રની માન્યતા 
૨૧ ડિસેમ્બર ૨૦૧૦ના રોજ, સંયુક્ત રાષ્ટ્ર સામાન્ય સભાએ ઔપચારિક રીતે ૨૩ જૂનને આંતરરાષ્ટ્રીય વિધવા દિવસ તરીકે અપનાવ્યો, જેમાં ગેબોનના પ્રમુખ અલી બોંગો ઓન્ડિમ્બા દ્વારા રજૂ કરાયેલા પ્રસ્તાવને સર્વસંમતિથી સ્વીકારવામાં આવ્યો હતો. ૨૩ જૂનને ઔપચારિક રીતે પાલનના દિવસ તરીકે માન્યતા આપવાની સાથે સાથે, ઠરાવમાં સભ્ય રાજ્યો, સંયુક્ત રાષ્ટ્રસંઘના સભ્ય રાષ્ટ્રો અને અન્ય આંતરરાષ્ટ્રીય અને પ્રાદેશિક સંસ્થાઓને વિધવાઓ અને તેમના બાળકોની સ્થિતિ પર વિશેષ ધ્યાન આપવાનું આહ્વાન કરવામાં આવ્યું હતું.

## સંદર્ભ 
શ્રેણી:મહત્વના દિવસો
વિશ્વ રેફ્રિજરેશન દિવસ

**વિશ્વ રેફ્રિજરેશન દિવસ** અથવા **વિશ્વ પ્રશીતન દિવસ** એ એક આંતરરાષ્ટ્રીય દિવસ છે જેની સ્થાપના ઇંગ્લેન્ડના ડર્બીશાયરમાં દ્વારા કરવામાં આવી હતી. દર વર્ષે ૨૬ જૂનના રોજ યોજાતી આ ઉજવણીનું નિર્માણ રોજિંદા જીવનમાં રેફ્રિજરેશન ટેકનોલોજીના મહત્વ વિશે જાગૃતિ લાવવા અને રેફ્રિજરેશન, એર-કન્ડિશનિંગ અને હીટ-પમ્પ ક્ષેત્રની પ્રોફાઇલ વધારવા માટે કરવામાં આવ્યું હતું. આ દિવસને ૨૬ જૂન ૧૮૨૪ના રોજ લોર્ડ કેલ્વિનની જન્મતારીખ ઊજવવા માટે પસંદ કરવામાં આવ્યો હતો.

વિશ્વ રેફ્રિજરેશન દિવસનો વિચાર યુકેમાં રેફ્રિજરેશન સંસ્થા ભૂતપૂર્વ પ્રમુખ રેફ્રિજરેશન સલાહકાર સ્ટીફન ગિલનો હતો. ઑક્ટોબર ૨૦૧૮માં, ASHRAE (ધ અમેરિકન સોસાયટી ઑફ હીટિંગ, રેફ્રિજરેટિંગ અને એર-કન્ડિશનિંગ એન્જિનિયર્સ) એ વિશ્વ રેફ્રિજરેશન દિવસ માટે સમર્થનનું વચન આપ્યું હતું. જાન્યુઆરી ૨૦૧૯માં, ASHRAEએ ગિલને એટલાન્ટામાં *જ્હોન ઑફ જેમ્સ ઇન્ટરનેશનલ એવોર્ડ એનાયત* કર્યો. ફેબ્રુઆરી ૨૦૧૯ માં, સંયુક્ત રાષ્ટ્ર પર્યાવરણ કાર્યક્રમ અંતર્ગત પેરિસમાં UNEP રાષ્ટ્રીય ઓઝોન અધિકારીઓની બેઠકમાં સમર્થનનું વચન આપ્યું હતું. ઉદ્‌ઘાટક વિશ્વ રેફ્રિજરેશન દિવસ ૨૬ જૂન ૨૦૧૯ ના રોજ યોજાયો હતો.

## વાર્ષિક વિષયો 
* ૨૦૧૯ - વિવિધતા; એપ્લિકેશન, લોકો, કારકિર્દી, સ્થાનો, ટેકનોલોજી, વિજ્ઞાન, એન્જિનિયર્ડ સોલ્યુશન્સ અને નવીનતાની વિવિધતા.
* ૨૦૨૦ - કોલ્ડ ચેઇન; ખાદ્ય સુરક્ષા અને સુરક્ષા અને માનવ સ્વાસ્થ્યમાં શીત સાંકળ (કોલ્ડ ચેઇન) ક્ષેત્રની ભૂમિકા. 
* ૨૦૨૧ - કારકિર્દી; વિદ્યાર્થીઓ અને યુવા વ્યાવસાયિકોને ધ્યાનમાં રાખીને.
* ૨૦૨૨ - ઠંડક; ઠંડકના ફાયદા અને અસરો, અને ટકાઉપણું માટે તકનીકી ઉકેલો વિશે જાગૃતિ લાવવી 

## સંદર્ભ
શ્રેણી:મહત્વના દિવસો
મેઘધનુષ્ય ધ્વજ (એલજીબીટી)

[right|thumb|240x240px| મેઘધનુષ્ય ધ્વજ એ [લેસ્બિયન (સમલૈંગિક સ્ત્રી)|લેસ્બિયન, ગે, બાયસેક્સ્યુઅલ, ટ્રાન્સજેન્ડર અને ક્વિયર ( LGBT ) ગૌરવ (પ્રાઈડ) અને ૧૯૭૦ ના દાયકાથી ઉપયોગમાં લેવાતી LGBT સામાજિક ચળવળનું પ્રતીક છે.]]
**મેઘધનુષ ધ્વજ** લેસ્બિયન, ગે, બાયસેક્સ્યુઅલ, ટ્રાન્સજેન્ડર ( LGBT ) અને ક્વીયરના ગૌરવને દર્શાવતું અને LGBT સામાજિક ચળાવળનું પ્રતીક છે. **આ ધ્વજ ગે પ્રાઇડ ફ્લેગ** અથવા **LGBT પ્રાઇડ** ફ્લેગ તરીકે પણ ઓળખાય છે, આ રંગો LGBT સમુદાયની વિવિધતા અને માનવ જાતિની કામવૃત્તિ અને લૈંગીકતાના વિસ્તારને પ્રતિબિંબિત કરે છે. ગે પ્રાઈડના પ્રતીક તરીકે મેઘધનુષ્ય ધ્વજનો ઉપયોગ સાન ફ્રાન્સિસ્કોમાં શરૂ થયો હતો, અને આખરે વિશ્વભરમાં LGBT અધિકારોના આયોજનોમાં સર્વ સામાન્ય બની ગયો હતો.

આ ધ્વજ સૌ પ્રથમ કલાકાર ગિલ્બર્ટ બેકર, લિન સેગરબ્લોમ, જેમ્સ મેકનામારા અને અન્ય કાર્યકરો દ્વારા તૈયાર કરવામાં આવ્યો હતો,     ૧૯૭૮માં તેની સૌ પ્રથમ શરૂઆત પછી તેની રચનામાં ઘણા ફેરફારો થયા હતા, અને વિવિધતાની પ્રેરણાથી તેમાં ફેરફારો ચાલુ છે. બેકરના મૂળ મેઘધનુષ ધ્વજમાં આઠ રંગો હતા,   ૧૯૭૯ થી અત્યાર સુધીના સૌથી સામાન્ય પ્રકારમાં છ પટ્ટાઓનો સમાવેશ થાય છે: લાલ, નારંગી, પીળો, લીલો, વાદળી અને જાંબુડી. ધ્વજ સામાન્ય રીતે આડી રીતે પ્રદર્શિત થાય છે, ટોચ પર લાલ પટ્ટી હોય છે, કારણ કે તે કુદરતી મેઘધનુષ્યમાં પન ટોચ પર હોય છે.

એલજીબીટી લોકો અને સાથીઓ હાલમાં તેમની ઓળખ અથવા સમર્થનના બાહ્ય પ્રતીક તરીકે મેઘધનુષ્ય ધ્વજ અને ઘણી મેઘધનુષ-થીમ આધારિત વસ્તુઓ અને રંગ યોજનાઓનો ઉપયોગ કરે છે. મેઘધનુષ્ય ઉપરાંત, અન્ય ઘણા ધ્વજ અને પ્રતીકોનો ઉપયોગ એલજીબીટી સમુદાયમાં ચોક્કસ ઓળખનો સંચાર કરવા માટે થાય છે.

## ઇતિહાસ 
thumb|128x128px| ૧૯૭૮ માં ગિલ્બર્ટ બેકર દ્વારા રચાયેલી  મૂળ આઠ-પટ્ટાવાળી આવૃત્તિ
thumb|128x128px| કાપડની અનુપલબ્ધતાને કારણે ગુલાબી રંગને હટાવી બનાવાયેલું સાત-રંગનું સંસ્કરણ (૧૯૭૮-૭૯)
alt=|thumb|128x128px| ૧૯૭૯ થી છ રંગની આવૃત્તિ લોકપ્રિય છે, જેમાં પીરોજી અને ઈન્ડિગો બંનેને બદલે રોયલ બ્લ્યુ પટ્ટો વપરાયો હતો.
## સંદર્ભ
શ્રેણી:LGBT
આંતરરાષ્ટ્રીય આફ્રિકી બાળ દિવસ

**આંતરરાષ્ટ્રીય આફ્રિકી બાળ દિવસ** ૧૯૯૧ થી દર વર્ષે ૧૬ જૂને ઉજવવામાં આવે છે.  આફ્રિકન એકતાના OAU સંગઠન દ્વારા સૌ પ્રથમ વખત તેની ઉજવણી શરૂ કરવામાં આવી હતી. તે દિવસે ૧૯૭૬ માં સોવેટો બળવામાં ભાગ લેનારાઓનું સન્માન કરે છે. તે આફ્રિકન બાળકોને પૂરા પાડવામાં આવતા શિક્ષણમાં સુધારણા માટેની સતત જરૂરિયાત અંગે પણ જાગૃતિ લાવે છે.

દક્ષિણ આફ્રિકાના સોવેટોમાં ૧૬ જૂન, ૧૯૭૬ના રોજ, લગભગ દસ હજાર અશ્વેત શાળાના બાળકોએ તેમના શિક્ષણની નબળી ગુણવત્તાનો વિરોધ કરીને અને તેમની પોતાની ભાષામાં ભણાવવાના તેમના અધિકારની માંગ સાથે અડધા માઇલથી વધુ લાંબી કૂચ કરી હતી.  સેંકડો યુવાન વિદ્યાર્થીઓને ગોળી મારી દેવામાં આવી હતી, જેમાંથી સૌથી પ્રખ્યાત હેક્ટર પીટરસન (છબી જુઓ) હતા. પછીના બે અઠવાડિયાના વિરોધ પ્રદર્શનમાં સો કરતાં વધુ લોકો માર્યા ગયા હતા, અને એક હજારથી વધુ ઘાયલ થયા હતા.

દર વર્ષે ૧૬ જૂને, સરકારી, બિન નફાકારક સંસ્થાઓ, આંતરરાષ્ટ્રીય સંસ્થાઓ અને અન્ય હિસ્સેદારો આફ્રિકામાં બાળકોના અધિકારોની સંપૂર્ણ અનુભૂતિનો સામનો કરી રહેલા પડકારો અને તકોની ચર્ચા કરવા માટે એકઠા થાય છે.૨૦૧૪ માટે, પસંદ કરેલો વિષય ચળવળના મૂળ ઉદ્દેશ તરફ નિર્દેશ કરે છે: *આફ્રિકામાં તમામ બાળકો માટે બાળ-મૈત્રીપૂર્ણ, ગુણવત્તાયુક્ત, મફત અને ફરજિયાત શિક્ષણ*

## આ પણ જુઓ 
* આંતરરાષ્ટ્રીય માતૃભાષા દિવસ

## બાહ્ય કડીઓ 
* 
* BNF Youth League Commemorates Day of African Child by Arafat Khan, June 16, 2009
* June 16: International Day of the African Child by Adesoji Adegbulu, June 14, 2014

શ્રેણી:મહત્વના દિવસો
આંતરરાષ્ટ્રીય અત્યાચાર પીડિત સમર્થન દિવસ

**આંતરરાષ્ટ્રીય અત્યાચાર પીડિત સમર્થન દિવસ** એ યાતનાનો ભોગ બનેલા લોકોના સમર્થનમાં સંયુક્ત રાષ્ટ્ર દ્વારા દર વર્ષે ૨૬ જૂનના રોજ કરવામાં આવતી આંતરરાષ્ટ્રીય ઉજવણી છે, જે અત્યાચારના ગુના સામે અવાજ ઉઠાવવા અને સમગ્ર વિશ્વમાં પીડિતો અને બચી ગયેલા લોકોનું સન્માન કરવા અને તેમને ટેકો આપવા માટે યોજવામાં આવે છે.

## ઇતિહાસ 
સંયુક્ત રાષ્ટ્ર મહાસભા દ્વારા બે કારણોસર આ દિવસની પસંદગી કરવામાં આવી હતી. સૌપ્રથમ, ૨૨૬ જૂન ૧૯૪૫ના રોજ, બીજા વિશ્વયુદ્ધ દરમિયાન સંયુક્ત રાષ્ટ્ર ચાર્ટર પર હસ્તાક્ષર કરવામાં આવ્યા હતા, જે સંયુક્ત રાષ્ટ્રસંઘના સભ્ય દેશોને માનવાધિકારનો આદર અને પ્રોત્સાહન આપવા માટે ફરજ પાડે છે. બીજું, ૨૬ જૂન ૧૯૮૭ ના દિવસે *યાતના અને અન્ય ક્રૂર, અમાનવીય અથવા અપમાનજનક વર્તન અથવા સજા સામે સંયુક્ત રાષ્ટ્રનું સંમેલન* અમલમાં આવ્યું હતું.

સંયુક્ત રાષ્ટ્ર મહાસભા દ્વારા ત્રાસ પીડિતોના સમર્થનમાં વાર્ષિક ધોરણે આંતરરાષ્ટ્રીય દિવસ મનાવવાનો નિર્ણય ડેનમાર્કની દરખાસ્ત પર લેવામાં આવ્યો હતો, જે વિશ્વ વિખ્યાત *ત્રાસ પીડિતો માટે આંતરરાષ્ટ્રીય પુનર્વસન પરિષદ* (IRCT) નું ઘર છે.

પ્રથમ ઉજવણી ૨૬ જૂન ૧૯૯૮ માં શરૂ કરવામાં આવી હતી.

૧૬ જુલાઇ ૨૦૦૯ ના રોજ, બોસ્નિયા અને હર્ઝેગોવિનામાં ત્રાસના પીડિતોના સમર્થનમાં આંતરરાષ્ટ્રીય દિવસ જાહેર રજા] તરીકે પસંદ કરવામાં આવ્યો હતો. 

## વૈશ્વિક ઝુંબેશ 
દર વર્ષે IRCT વિશ્વભરની સંસ્થાઓની ઝુંબેશ યોજનાઓનું નિરીક્ષણ કરે છે અને વર્ષના અંતમાં ૨૬ જૂનનો વૈશ્વિક અહેવાલ પ્રકાશિત કરે છે જ્યાં તે દિવસની સ્મૃતિમાં યોજાયેલા કાર્યક્રમોનું વર્ણન કરે છે. ૨૬ જૂનના વૈશ્વિક અહેવાલ (૨૦૧૨) મુજબ, વિશ્વના ૬૦ દેશોમાં ઓછામાં ઓછી ૧૦૦ સંસ્થાઓએ પરિષદો, વર્કશોપ, શાંતિપૂર્ણ રેલીઓ, સાંસ્કૃતિક અને સંગીતના કાર્યક્રમો, બાળકો માટેના કાર્યક્રમો વગેરે સાથે દિવસની ઉજવણી કરી હતી.

## સંદર્ભ 
## બાહ્ય કડીઓ 
* ત્રાસ પીડિતોના સમર્થનમાં આંતરરાષ્ટ્રીય દિવસની સત્તાવાર વેબસાઇટ - સંયુક્ત રાષ્ટ્રમાં ૨૬ જૂન
* 26 જૂન -  ત્રાસ પીડિતો માટે ઇન્ટરનેશનલ રિહેબિલિટેશન કાઉન્સિલ ખાતે ત્રાસ સામે યુએન દિવસ
* https://web.archive.org/web/20110721085828/https://www.communitytv.hk/AHRClive/ એશિયા/હોંગકોંગમાં ૨૦૦૯ના ત્રાસ દિવસની ઉજવણીનું લાઇવ સ્ટ્રીમ (26 જૂન 2009 12&nbsp;am HKT સમય, સવારે 4am GMT)
* તિબેટના નિર્વાસિતોએ ચીનને "તિબેટમાં ત્રાસ બંધ કરવા" જણાવ્યું 
શ્રેણી:મહત્વના દિવસો
ત્રીજી જાતિ

ત્રીજી જાતિ કે લિંગ એ એક સંકલ્પના છે પુરુષ કે સ્ત્રી લિંગમાં સમાવેશ પામનારી વ્યક્તિઓને તેમના પોતાના દ્વારા અથવા સમાજ દ્વારા વર્ગીકૃત કરવામાં આવે છે. ત્રણ અથવા વધુ જાતિઓને માન્યતા આપતા સમાજોમાંની આ એક સામાજિક શ્રેણી પણ છે. *ત્રીજા* શબ્દનો સામાન્ય રીતે અર્થ "અન્ય" તરીકે સમજવામાં આવે છે, જોકે કેટલાક માનવશાસ્ત્રીઓ અને સમાજશાસ્ત્રીઓએ ચોથા  અને પાંચમા  લિંગનું વર્ણન પણ કર્યું છે.

પોતાના અથ્વા સમાજ દ્વારા સ્ત્રી, પુરુષ કે અન્ય તરીકે  ઓળખવાની પરિસ્થિતી સામાન્ય રીતે તે વ્યક્તિની લિંગ ઓળખ અને તેઓ જે સામાજિક સંસ્કૃતિમાં રહે છે તેમાં તેમની ભૂમિકા નિશ્ચિત કરે છે.

મોટાભાગની સંસ્કૃતિઓ દ્વીલિંગ પદ્ધતિનો ઉપયોગ કરે છે, જેમાં બે લિંગ હોય છે ( છોકરા /પુરુષો અને છોકરીઓ /સ્ત્રીઓ).    ત્રીજા અથવા ચોથા લિંગ ને માન્ય કરતી સંસ્કૃતિઓમાં, આ જાતિઓ ખૂબ જ અલગ વસ્તુઓનું પ્રતિનિધિત્વ કરતી હોય છે. મૂળ હવાઇયન અને તાહિતિયનો માટે, *માહુ* એ પુરુષ અને સ્ત્રી વચ્ચેની મધ્યવર્તી સ્થિતિ અથવા "અનિશ્ચિત લિંગની વ્યક્તિ" છે.  દક્ષિણપશ્ચિમ યુએસના મૂળ અમેરિકનોના કેટલાક પરંપરાગત દાઈને સમાજો ચાર જાતિના લિંગને સ્વીકારે છે: સ્ત્રૈણ સ્ત્રી, પૌરુષી સ્ત્રી, સ્ત્રૈણ પુરુષ અને પૌરુષી પુરૂષ. "ત્રીજી જાતિ કે થર્ડ જેન્ડર" શબ્દનો ઉપયોગ ભારતના *હીજડાઓ*   (જેમણે તેમના લિંગની કાનૂની માન્યતા મેળવી લીધી છે), પોલિનેશિયાના ફાફાફાઇન અને બાલ્કન શપથ લીધેલી કુમારિકાઓ માટે પણ કરવામાં આવે છે .  તૃતીય લિંગને માન્યતા આપતી સંસ્કૃતિનો અર્થ એ નથી કે તે સંસ્કૃતિમાં તેમનું મૂલ્ય હતું, અને ઘણી વખત તે સંસ્કૃતિમાં સ્ત્રીઓના સ્પષ્ટ અવમૂલ્યનનું તે પરિણામ હોઈ શકે છે. 

ઘણી બિન-પશ્ચિમી સંસ્કૃતિઓમાં જોવા મળતા છતાં, "ત્રીજી", "ચોથી" અને "અમુક" એવી લિંગ આધારીત ભૂમિકાઓની વિભાવનાઓ હજુ પણ મુખ્ય પ્રવાહની પશ્ચિમી સંસ્કૃતિ અને વિચાર માટે કંઈક અંશે નવી છે.  આધુનિક LGBT અથવા વિલક્ષણ ઉપસંસ્કૃતિઓમાં આ ખ્યાલને અપનાવવામાં આવે તેવી શક્યતા છે. જ્યારે મુખ્ય પ્રવાહના પશ્ચિમી વિદ્વાનો - ખાસ કરીને નૃવંશશાસ્ત્રીઓ દક્ષિણ એશિયન હી*જડાઓ* અથવા અમેરિકાના મૂળ સમાજોના "લિંગ વેરિઅન્ટ" અને *દ્વિ-આત્મા* ધરાવતા લોકો વિશે લખે છે પણ મોટે ભાગે "ત્રીજી જાતિ" શબ્દને તેઓ ફક્ત એલજીબીટી સમુદાયના સંદર્ભમાં જ સમજવાનો પ્રયત્ન કરે છે. અન્ય વિદ્વાનો-ખાસ કરીને સ્થાનીય વિદ્વાનો - મુખ્ય પ્રવાહના વિદ્વાનોની સાંસ્કૃતિક સમજણ અને સંદર્ભ વિષેની સમજણના અભાવ પર ભાર મૂકે છે જેને કારણે તૃતીય લિંગના લોકોની વ્યાપક ખોટી રજૂઆત, તેમજ મુદ્દાના સંદર્ભે સંસ્કૃતિઓની ખોટી રજૂઆત થાય છે અને વાસ્તવમાં આ સંસ્કૃતિઓમાં આ ખ્યાલનો સમાવેશ થાય છે કે નહીં તેની પણ યોગ્ય સમજ અપાતી નથી.    
## સંદર્ભો
શ્રેણી:Articles containing Japanese-language text
શ્રેણી:LGBT
કોટામ્બી

**કોટામ્બી** નામ સાથે નીચેના પાનાઓ સંકળાયેલા છે: 

* કોટામ્બી (તા. ધાનપુર) – દાહોદ જિલ્લાના ધાનપુર તાલુકાનું એક ગામ
* કોટામ્બી (તા. વાઘોડિયા) – વડોદરા જિલ્લાના વાઘોડિયા તાલુકાનું એક ગામ
સાપુતારા તળાવ

**સાપુતારા તળાવ** ગુજરાતના ડાંગ જિલ્લામાં આવેલું માનવસર્જિત જળાશય છે. સાપુતારા તળાવ ગુજરાતના પ્રવાસન સ્થળ સાપુતારામાં મુખ્ય શહેરથી માત્ર ૧ કિલોમીટરના અંતરે આવેલું છે.

## સંદર્ભ 
શ્રેણી:તળાવ
કેનેરી ટાપુઓ

**કેનેરી ટાપુઓ** (સ્પેનિશ ભાષા: *Islas Canarias*) તે એટલાન્ટિક મહાસાગરમાં સ્થિત ટાપુઓનો સમૂહ અને સ્પેનનો સ્વાયત્ત સમુદાય છે.  

તેની પાસે બે રાજધાની શહેરો છે: સાન્ટા ક્રુઝ ડી ટેનેરીફ અને લાસ પાલમાસ ડી ગ્રાન કેનેરિયા. સત્તાવાર ભાષા સ્પેનિશ છે. બહુમતી ધર્મ કેથોલિક ચર્ચ છે. કેનેરી ટાપુઓની વસ્તી 2,175,952 રહેવાસીઓ છે અને તેનો વિસ્તાર 7,447 ચોરસ ચોરસ મીટર છે.                                                

તે સાત મુખ્ય ટાપુઓનું બનેલું છે:

* ટેનરીફ
* ફ્યુર્ટેવેન્ચુરા
* ગ્રાન કેનેરિયા
* લેન્ઝારોટ
* પામ
* લા ગોમેરા
* લોખંડ

ટેનેરાઇફ એ સૌથી મોટો અને સૌથી વધુ વસ્તી ધરાવતો ટાપુ છે, આ ટાપુ પર સ્પેનનો સૌથી મોટો પર્વત છે, 3,718 મીટરની ઉંચાઇનો ટેઈડ જ્વાળામુખી છે.

## નોંધ 
## બાહ્ય કડીઓ 
* કેનેરી ટાપુઓની સરકાર

શ્રેણી:ટાપુ
ટેનરીફ

**ટેનરીફ** (સ્પેનિશ ભાષા: *Tenerife*) તે એટલાન્ટિક મહાસાગરમાં એક ટાપુ છે જે કેનેરી ટાપુઓનો ભાગ છે, જે સ્પેનનો છે. ટાપુની રાજધાની સાન્ટા ક્રુઝ ડી ટેનેરીફ છે, જે કેનેરી ટાપુઓની રાજધાની પણ છે.                                        

ટેનેરાઇફની વસ્તી 928,604 રહેવાસીઓ અને 2,034 ચોરસ કિલોમીટરનો વિસ્તાર છે. ટેનેરાઇફ દ્વીપસમૂહનો સૌથી મોટો અને સૌથી વધુ વસ્તી ધરાવતો ટાપુ છે.

મહત્તમ ઊંચાઈ 3718 મીટર સાથે માઉન્ટ ટેઈડ છે, જે સ્પેનમાં સૌથી ઊંચો પર્વત છે.  

## બાહ્ય કડીઓ 
શ્રેણી:ટાપુ
ટેઈડ

**ટેઈડ** (સ્પેનિશ ભાષા: *Teide*) કેનેરી ટાપુઓના ટેનરીફ ટાપુ પર સ્થિત જ્વાળામુખી છે. તેની ઊંચાઈ 3718 મીટર છે જે તેને સ્પેન સૌથી ઊંચો પર્વત બનાવે છે અને સમુદ્રના તળ પરના તેના આધારથી ટોચ સુધી વિશ્વનો ત્રીજો સૌથી ઊંચો જ્વાળામુખી છે. પર્યાવરણ પણ 2007 માં વર્લ્ડ હેરિટેજ સાઇટ તરીકે જાહેર કરાયેલ રાષ્ટ્રીય ઉદ્યાન છે.

## બાહ્ય કડીઓ 
શ્રેણી:પર્વતો
શ્રેણી:વિશ્વ ધરોહર સ્થળ
સાન્ટા ક્રુઝ ડી ટેનેરીફ

**સાન્ટા ક્રુઝ ડી ટેનેરીફ** (સ્પેનિશ ભાષા: *Santa Cruz de Tenerife*) ટેનરીફ ટાપુ પર સ્થિત એક શહેર છે, જે આ ટાપુ અને કેનેરી ટાપુઓની રાજધાની છે. તેની વસ્તી 209,194 રહેવાસીઓ છે.

## બાહ્ય કડીઓ 
શ્રેણી:શહેર
વિશ્વામિત્રી બંધ

**વિશ્વામિત્રી બંધ** એ ભારતના મહારાષ્ટ્ર રાજ્યમાં અકોલા જિલ્લામાં પાતુર નજીક વિશ્વામિત્રી નદી પર આવેલો માટી ભરી બાંધવામાં આવેલો બંધ છે. આ બંધનો હેતુ સિંચાઇનો છે.

બંધની ઊંચાઇ પાયાથી ૨૧.૦૬ મીટર અને લંબાઇ ૧,૨૭૫ મીટર છે. તેની સંગ્રહ ક્ષમતા  છે.

## સંદર્ભ 
શ્રેણી:ભારતના જળબંધો
મણિરંગ પર્વત

**મણિરંગ પર્વત** એ ભારત દેશના ઉત્તર ભાગમાં આવેલ હિમાચલ પ્રદેશ રાજ્યના સૌથી ઊંચા પર્વતો પૈકીનો એક છે. આ પર્વત કિન્નૌર જિલ્લા અને લાહૌલ અને સ્પીતિ જિલ્લાની સરહદ પર આવેલ છે. શિખરની નજીક ઊંચો મણિરંગ ઘાટમાર્ગ છે, જેને સડક માર્ગ બનાવવામાં આવ્યો તે પહેલા સ્પીતિ અને કિન્નૌર વચ્ચેના પ્રાચીન વેપાર માર્ગો પૈકીનો એક હતો.

## આ પણ જુઓ 
* હિમાલયના ઉચ્ચતમ પર્વતની યાદી

## સંદર્ભ 
શ્રેણી:Coordinates on Wikidata
શ્રેણી:ભૂગોળ
શ્રેણી:હિમાચલ પ્રદેશ
શ્રેણી:પર્વતો
શેવાળ (લીલ)

thumb| જંગલમાં શેવાળ
right|thumb|300x300px|ખડક પર શેવાળ (મોસ)

**શેવાળ (લીલ)** અથવા હરિતા અથવા મોસ એક માંસાહારી છોડ છે. Bryophyta વર્ગના આ છોડમાં મૂળનો અભાવ હોય છે. આ સામાન્ય રીતે ૧ થી ૧૦ સે.મી. જેટલી લંબાઈ ધરાવે છે. તે સંદિગ્ધ અને ભેજવાળી જગ્યાએ જૂથોમાં ઉગે છે. તે મૂળ વગરનો છોડ છે. તેમાં ૧૨૦૦ થી વધુ પ્રજાતિઓ છે.

બ્રાયોફિટાનો વર્ગ મુસી અથવા બ્રાયોપ્સિડા કહેવાય છે, જે અંતર્ગત આશરે ૧૪૦૦૦ પ્રજાતિનો જોવા મળે છે. આ વનસ્પતિઓ પૃથ્વીના દરેક ભાગમાં જોવા મળે છે. તે સૂર્યપ્રકાશ ઓછો હોય તથા ભેજ રહેતો હોય એવી જગ્યા પર ઝાડની છાલ પર, ખડકો વગેરે સ્થળોએ ઉગી નીકળે છે. આમાંના મુખ્ય ઉદાહરણો સ્ફેગ્નમ, (જે યુરોપમાં પીટ ખાતે હ્કુબ ઉગે છે), એન્ડ્રીયા,ફ્યુનેરિયા, પોલીટ્રાયકમ, બાર્બ્યુલા વગેરે છે.

## પરિચય 
શેવાળ એ એક કે બે સેમી ઉંચો નાનો છોડ છે, તેમાં મૂળને બદલે રાઈઝોઈડ હોય છે જે છોડને પાણી અને મીઠું પૂરું પાડે છે. તેની દાંડી પાતળી, નરમ અને લીલી હોય છે અને તેના પર નાના નરમ પાંદડાઓ સઘનરીતે જોવા મળે છે, જેના કારણે શેવાળના છોડનું જૂથ લીલા મખમલની સાદડી જેવું લાગે છે. આ છોડમાં પ્રજનન માટે માદા આર્કેગોનિયમ અને નર યુગ્મક બને છે, જે તેના બે વાળ જેવા સિલિએટ્સ (સેલિયા) ની મદદથી તેમાંથી બહાર આવે છે અને પાણીમાં તરીને માદા ગેમેટ સુધી પહોંચે છે અને તે અંદર ભળી જાય છે.ગર્ભાધાન પછી, બીજકણ બડિંગ અથવા કેપ્સ્યુલ રચાય છે, જેની અંદર હજારો નાના બીજકણ રચાય છે. હવામાં તરતા આ બીજકણ પૃથ્વી પર અહી-ત્યાં વિખેરાઈ જાય છે અને નવા આકારને જન્મ આપે છે. આને પ્રથમતંતુ પ્રોટોનેમા કહેવામાં આવે છે. તેઓ ઝડપથી નવા મોસ છોડને જન્મ આપે છે.

શેવાળ માટીનું નિર્માણ કરે છે. તેની નાની નાની યુલિકાઓ ધીમે ધીમે કાર્ય કરે છે અને ખડકોને નાના કણોમાં તોડી નાખે છે. સમય જતાં, તેઓ પત્થરોને ધૂળમાં ફેરવે છે. તેમના પાંદડા હવાના ધૂળના કણોને અવરોધિત કરીને ધીમે ધીમે જમીનને ઊંડી બનાવે છે. શેવાળ પણ વરસાદી પાણીને પણ રોકે છે. આ જમીનને ભેજવાળી રાખે છે જ્યાં અન્ય છોડને ઉગવા માટે વાતાવરણ પુરું પાડે છે અને આ છોડ વિકાસ પણ કરી શકે છે. શેવાળ પણ જમીનમાં પાણીને રોકી રાખી પૂર સામે રક્ષણ આપે છે. શેવાળની પુનરાવર્તિત વૃદ્ધિ અને મૃત્યુને કારણે, સમય જતાં, પીટ નામનો કોલસો રચાય છે, જેને લાકડા તરીકે ગણવામાં આવે છે. માટીની સાથે શેવાળ પણ તેને ફળદ્રુપ બનાવે છે. શેવાળ જમીનમાં પાણીને રોકી રાખે છે. પીટ માર્સના દલદલ ઘણા દેશોમાં જોવા મળે છે, જેમ કે જર્મની, સ્વીડન, હોલેન્ડ આયર્લેન્ડ અને યુનાઇટેડ સ્ટેટ્સના ઘણા ભાગોમાં જોવા મળે છે.

## સંદર્ભ 
## બાહ્ય કડી 
શ્રેણી:વનસ્પતિશાસ્ત્ર
સૌભાગ્ય સુંદરી

***સૌભાગ્ય સુંદરી*** એ એક ગુજરાતી નાટક છે, જે મૂળ નથુરામ શુક્લા દ્વારા લખવામાં આવ્યું હતું અને ત્યારબાદ મૂળશંકર મુલાણી દ્વારા પુનર્લેખન કરવામાં આવ્યું હતું. તેમાં બાપુલાલ નાયક અને જયશંકર ભોજકે મુખ્ય ભૂમિકાઓ ભજવી હતી, બાદમાં તેમણે ગુજરાતી રંગભૂમિમાં આ નાટકથી પોતાની અભિનય કારકિર્દીની શરૂઆત કરી હતી. તેનું નિર્માણ મુંબઈ ગુજરાતી નાટક મંડળી દ્વારા ૧૯૦૧માં કરવામાં આવ્યું હતું.

## ઇતિહાસ 
આ નાટક મૂળ ગુજરાતી કવિ નથુરામ સુંદરજી શુક્લ દ્વારા લખવામાં આવ્યું હતું. મુંબઈ ગુજરાતી નાટક મંડળીની વિનંતી પર, તે મૂળશંકર મુલાણી દ્વારા ફરીથી લખવામાં આવ્યું હતું. મુલાણીએ આ નાટકના તમામ પાસાઓ જેમ કે ગદ્ય, કવિતા, મુખ્ય ઘટનાઓ, પાત્રાલેખન, શૈલી વગેરેમાં મોટાભાગે ફેરફાર કર્યા છે. આમ, સામાન્ય રીતે મુલાણીને નાટકના લેખક તરીકે ગણવામાં આવે છે. આ નાટક સૌપ્રથમ ૧૯ ઓક્ટોબર ૧૯૦૧ના રોજ ગેઇટી થિયેટરમાં રજૂ કરવામાં આવ્યું હતું. આ નાટક વિલિયમ શેક્સપીયરના *ઓથેલો*થી પ્રભાવિત છે.

આ નાટક ગુજરાતીમાં *સૌભાગ્યસુંદરી અને બીજા નાટકોનું નવનીત* નામના પુસ્તક તરીકે ૧૯૫૧માં સસ્તુ સાહિત્યવર્ધક કાર્યાલય, અમદાવાદ દ્વારા પ્રકાશિત થયું હતું. આ નાટક ૧૯૩૩ માં હોમી માસ્ટર દ્વારા દિગ્દર્શિત ભારતીય મૂંગી ફિલ્મ *સૌભાગ્યસુંદરી*માં રૂપાંતરિત કરવામાં આવ્યું હતું, જેમાં દિનશા બીલીમોરીયા અને જીલુએ અભિનય કર્યો હતો.

## સંદર્ભ 
## બાહ્ય કડી
* 

શ્રેણી:નાટક
શ્રેણી:ગુજરાતી રંગભૂમિ
વિશ્વ શરણાર્થી દિવસ

**વિશ્વ શરણાર્થી દિવસ** એ સંયુક્ત રાષ્ટ્ર દ્વારા દર વર્ષે ૨૦ જૂને આયોજિત આંતરરાષ્ટ્રીય દિવસ છે. તે વિશ્વભરના શરણાર્થીઓની ઉજવણી અને સન્માન કરવા માટે રચાયેલ છે. આ દિવસની સ્થાપના સૌપ્રથમવાર ૨૦ જૂન ૨૦૦૧ના રોજ શરણાર્થીઓની સ્થિતિ સંબંધિત ૧૯૫૧ના સંમેલનની ૫૦મી વર્ષગાંઠની માન્યતા અનુસંધાને કરવામાં આવી હતી. 

આ કાર્યક્રમનો હેતુ શરણાર્થીઓની શક્તિને માન્યતા આપવાનો છે, જેઓ સલામત આશ્રયસ્થાન શોધવાની અને વધુ સારું જીવન જીવવાની આશામાં તેમના દેશના સંઘર્ષ અને દમનથી ભાગી ગયા છે. વિશ્વ શરણાર્થી દિવસ શરણાર્થીઓની દુર્દશા માટે સમજવાની વિભાવનાનું નિર્માણ કરે છે જે વ્યક્તિના ભવિષ્યના પુનર્નિર્માણમાં સ્થિતિસ્થાપકતા અને હિંમત દર્શાવે છે.

આ દિવસ દરેક માટે શરણાર્થીઓના સમુદાયોની સમૃદ્ધ વિવિધતાને અનુભવવાની, સમજવાની અને ઉજવણી કરવાની તક છે. થિયેટર, નૃત્ય, ફિલ્મો અને સંગીત જેવા કાર્યક્રમોનો હેતુ શરણાર્થી સમુદાયની સંસ્થાઓ, સ્વૈચ્છિક અને વૈધાનિક સંસ્થાઓ, સ્થાનિક કાઉન્સિલ અને શાળાઓને સપ્તાહ દરમિયાન કાર્યક્રમોનું આયોજન કરવાની મંજૂરી આપવાનો છે. 

વિશ્વ શરણાર્થી દિવસની ઉજવણી વિશ્વ શરણાર્થી સપ્તાહ દ્વારા પણ કરવામાં આવે છે અને આશ્રય શોધનારાઓ અને શરણાર્થીઓને જ્યાં રહે છે તે સમુદાય દ્વારા જોવા, સાંભળવા અને મૂલ્યાંકન કરવાની મહત્વપૂર્ણ તક પૂરી પાડવા માટે રચાયેલ છે.

## પૃષ્ઠભૂમિ 
શરણાર્થી એ એક એવી વ્યક્તિ છે જે યુદ્ધ, સંઘર્ષ, જુલમ અને હિંસાની અસરોને કારણે તેમનો દેશ છોડી દે છે જેનો તેઓએ તેમના દેશની અંદર સામનો કર્યો છે. કેટલાક શરણાર્થીઓ ઘણી વખત અલગ દેશમાં સલામતી અને આશ્રયસ્થાન શોધવાની યોજના સાથે આંતરરાષ્ટ્રીય સરહદો ઓળંગીને માત્ર ઓછામાં ઓછાં વસ્ત્રો અને સંપત્તિ સાથે બધું જ મૂકીને જતા જોવા મળે છે.

## વિશ્વ પર અસર 
શરણાર્થીઓ વિશ્વમાં ભૂમિકા ભજવે છે કારણ કે જ્યારે તેઓ તેમના યજમાન દેશમાં કાનૂની રોજગારની તકો મેળવવાની સ્થિતિમાં હોય છે, ત્યારે તેઓ તેમના જ્ઞાનનો ઉપયોગ દેશના શ્રમ બજારના અંતરને ભરવામાં મદદ કરવા માટે સક્ષમ હોય છે. સમાજમાં આ સમાવેશ સંસ્કૃતિ અને બહુસાંસ્કૃતિકીકરણમાં વધુ વૈવિધ્યસભર બનાવે છે જે સમુદાયને એકબીજા પાસેથી શીખવાની તક પૂરી પાડે છે.

મોટાભાગના શરણાર્થીઓ એવી પૃષ્ઠભૂમિમાંથી આવે છે જ્યાં તેઓ ઔપચારિક રીતે રોજગારી મેળવે છે અને તેઓ તેમના નવા દેશને દેશની સુરક્ષા તેમજ તેમની આવકમાં ફાળો આપવા માટે મદદ કરી શકે છે. દેશમાં શરણાર્થીઓ હોવાને કારણે, યજમાનોએ સરકાર દ્વારા પૂરી પાડવામાં આવતી શિક્ષણની આરોગ્ય સંભાળની સુલભતા જેવી સેવાઓની કિંમતમાં વધારો કરવા માટે પણ તૈયારી કરવાની જરૂર છે. તેઓ વિવિધ આંતરસાંસ્કૃતિક વિનિમયમાં મધ્યસ્થી તરીકે કામ કરીને સમાજમાં યોગદાન આપવાની ક્ષમતા પણ સર્જવામાં સક્ષમ છે, આનો અર્થ એ છે કે દેશ સમુદાયની અંદર વધુ અસરકારક સામાજિક-સાંસ્કૃતિક વિવિધતાનો અનુભવ કરી શકશે. 

## સંદર્ભ 
## બાહ્ય કડીઓ 
* વિશ્વ શરણાર્થી દિવસ
* વિશ્વ શરણાર્થી દિવસ ૨૦૧૨ ના ફોટોગ્રાફ્સ

શ્રેણી:મહત્વના દિવસો
મહોર નદી

**મહોર નદી** ખેડા જિલ્લાની મહત્વની નદી છે.

આ નદી ની શરૂઆત બાયડ તાલુકાના આમોદરામાં ગોપનાથ મહાદેવથી શરૂઆત થાય છે. ત્યાંથી આ નદી આગળ નીલકંઠ મહાદેવ દેરોલીથી બાજુમાં નીકળી આગળ મહાદેવીયાથી આગળ નીકળી લાલપુરથી જગદૂપુરથી આગળ નીકળી કાળાજીથી આગળ નીકળી ખાનપુરથી આગળ નીકળી કપડવંજમાં વારાસી નદી મહોર નદીમાં જોડાય છે. આ નદી કપડવંજથી આગળ કઠલાલની બાજુમાં નીકળી નડિયાદની બાજુમાં નીકળી ખેડા ખાતે વાત્રક નદીમાં જોડાઈ જાય છે, જે આગળ થી વાત્રક નદી તરીકે ઓળખાય છે.

## સંદર્ભ 
શ્રેણી:ગુજરાતની નદીઓ
રોનાલ્ડ જ્યોર્જ રેયફોર્ડ નોરીશ

**રોનાલ્ડ જ્યોર્જ રેયફોર્ડ નોરીશ** (૯ નવેમ્બર ૧૮૯૭ – ૭ જૂન ૧૯૭૮) એક બ્રિટીશ રસાયણશાસ્ત્રી હતા જેમને ૧૯૬૭માં રસાયણશાસ્ત્રમાં નોબૅલ પુરસ્કાર મળ્યો હતો.

## શિક્ષણ અને પ્રારંભિક જીવન 
નોરીશનો જન્મ કેમ્બ્રિજ ખાતે થયો હતો અને તેમનો અભ્યાસ કેમ્બ્રિજની પર્સ સ્કૂલ અને એમેન્યુઅલ કોલેજમાં થયો હતો. તેઓ એરિક રાઇડલના ભૂતપૂર્વ વિદ્યાર્થી હતા.

## કારકિર્દી અને સંશોધન 
નોરિશ પ્રથમ વિશ્વયુદ્ધમાં કેદી હતા. તેઓ ૧૯૨૫માં રિસર્ચ ફેલો તરીકે એમેન્યુઅલ કોલેજમાં ફરી જોડાયા અને પછીથી કેમ્બ્રિજ યુનિવર્સિટીમાં ભૌતિક રસાયણશાસ્ત્ર વિભાગના વડા બન્યા. નોરિશે અવિરત પ્રકાશ સ્ત્રોતો (યુદ્ધ પછી, સર્ચલાઇટ સહિત) નો ઉપયોગ કરીને ફોટોકેમિસ્ટ્રી પર સંશોધન કર્યું હતું.

## પુરસ્કાર અને સન્માન 
નોરીશ ૧૯૩૬ માં રોયલ સોસાયટી (એફઆરએસ) ના ફેલો તરીકે ચૂંટાયા હતા. ફ્લેશ ફોટોલિસીસના વિકાસના પરિણામે, નોરીશને અત્યંત ઝડપી રાસાયણિક પ્રતિક્રિયાઓના અભ્યાસ માટે ૧૯૬૭ માં મેનફ્રેડ આઈગન અને જ્યોર્જ પોર્ટર સાથે રસાયણશાસ્ત્રમાં નોબેલ પુરસ્કાર મળ્યો હતો. તેમની અન્ય એક સિદ્ધિ એ *નોરીશ પ્રતિક્રિયા*નો વિકાસ છે.

## સંદર્ભ 
શ્રેણી:વૈજ્ઞાનિક
શ્રેણી:૧૯૭૮માં મૃત્યુ
શ્રેણી:નોબેલ પારિતોષિક વિજેતાઓ
કેદારેશ્વર મહાદેવ ધામોદ

**કેદારેશ્વર મહાદેવ મંદિર** મહીસાગર જિલ્લાના લુણાવાડા તાલુકાના ધામોદ ખાતે આવેલ છે. અરવલ્લી જિલ્લાના બાયડની સરહદે ધોળીડુંગરીથી વીરપુર રોડ પર જોધપુર પાસે આવેલ કેદારેશ્વર મહાદેવ ડુંગરની હરોળમાં ગીચ જંગલોમાં આવેલ છે. જંગલમાં ધામોદ કેદારેશ્વર મંદિર પુરાતત્વ અને રમણીય સ્થળ આવેલ છે. ડુંગર પર પૌરાણિક કિલ્લાના અવશેષો મરેળ છે. આ મંદિરના ઇતિહાસ વિશે લુણાવાડા ની ઉત્તરે કલેશ્વરી થી લઇ કપડવંજ સુધીનો પ્રદેશ હીડમ્બા વન તરીકે ઓળખાય છે કેદારેશ્વર મંદિરની પાછળના ભાગે શેઢી નદીનું ઉદગમ સ્થાન છે. નદીમાં પાંડવો વસવાટ સમયે ભીમ નાહવા માટે ગયો હતો પરંતુ પાણી ઓછું હોવાથી નદીની વચ્ચે સુઈ ગયો હતો જેથી પાણી વધારે માત્રામાં ભરાઈ જતા પાણી મંદિરમાં ભરાયું હતું તેવી માન્યતા છે.

આ ઉપરાંત બીજી એક લોકવાયકા પ્રમાણે લાલિયો લુહાર શિવભક્ત હતો તેના પર ભગવાન શિવજી પ્રસન્ન થઈ અદ્રક સંપત્તિનો ધોધ વરસાવ્યો હતો અને તેને પારસમણિ મળ્યો હતો જે સરકારને જાણ થતા સરકાર લાલિયા લવાની પાછળ હતી જેથી તેની પારસમણિ ઊંડા ધરામાં નાખી દીધો હતો આ મંદિર બનાવ્યું હતું. મંદિરની પશ્ચિમે એક સિધ્ધ ગુફા આવેલ છે જેમાં અનેક મહાપુરુષો આ ગુફામાં તપસ્યા કરવા આવતા હતા રઘુરામ નામના સંતે બાલ સિદ્ધિઓ માની એક સીધી આ ગુફામાં બેસીને મેળવી હતી અત્યારે પણ આ ગુફા જીવંતશિલ હાલતમાં છે શિવરાત્રી અને જન્માષ્ટમીના દિવસે અહીં ભવ્ય મેળાનું આયોજન થાય છે.

## સંદર્ભ 
શ્રેણી:લુણાવાડા તાલુકો
શ્રેણી:ગુજરાતનાં શિવાલયો
ખોડિયાર મંદિર - સવની (ગુજરાત)

thumb|252x252px|આઈ ખોડિયાર માં
**ખોડિયાર મંદિર, સવની** ભારત દેશના પશ્ચિમે આવેલા ગુજરાત રાજ્યનાં ગીર સોમનાથ જિલ્લાના વેરાવળ તાલુકાના સવની ગામે આવેલ છે, જે વેરાવળ થી ૧૮ કિ.મી. તથા સવની થી ૪ કિ.મી. ના અંતરે સવની-ભેરાળા રોડ ઉપર આવેલું છે. આ મંદિરની સામે જ પાણીનો ધોધ આવેલો છે. જે ઘાગરીયા ધોધ તરીકે પ્રખ્યાત છે. જેથી આ મંદિર ઘાગરીયા ખોડિયાર અથવા સવની ખોડિયાર મંદિર તરીકે આજુ-બાજુ ના વિસ્તારોમાં ખૂબ જ પ્રખ્યાત છે. આ મંદિર ચોતરફ કુદરતી સૌંદર્ય વચ્ચે ધેરાયેલું રમણીય ધાર્મિક સ્થળ છે. કહેવાય છેકે ઘાગરીયા ધોધના સ્થળે માતા ખોડીયાર પ્રગટ થયાં હતાં. માઇભકતો દર રવિવારે આ શકિતપીઠ જેવા જ તીર્થધામે આવી માતાજીની કૃપા મેળવવા પૂજન-અર્ચન પાઠ-વિધિ કરે છે.

આ ઉપરાત મંદિરની બાજુમાંથી વહેતી *ગીરની ગાંડી નદી* કહેવાતી હિરણ નદી વહે છે. આ નદી પર ઘાગરીયા ધોધ આવેલો છે. ચોમાસાની ઋતુ દરમિયાન ધોધ જોવાલાયક સ્થળ છે. ઘાગરીયા ધોધમાં માં ખોડિયારનું વાહન કહેવાતા એવા મગરો પણ જોવા મળે છે.

આ સ્થળ હરવા-ફરવા, ઉજવણીના સ્થળ તરીકે જાણીતું છે. ખોડિયાર મંદિરની થોડે દૂર હિરણ બંધનું બાંધકામ બ્રિટિશ સમયમાં લોર્ડ કર્ઝન દ્વારા કરવામાં આવ્યું હતું. આ બંધ પર લોર્ડ કર્ઝનનો ઉલ્લેખ પણ જોવા મળે છે. તે બંધ ઓળંગી ને જતાં મંડોર ગામમાં પાળિયાઓ પણ જોવા મળે છે, આ પાળિયાઓ પર તે ક્યારે સ્થાપિત થયા અને કોને તેની સ્થપના કરી તેનો ઉલ્લેખ પણ જોવા મળે છે. ત્યાથી હજી થોડે આગળ જતાં પાંડવ નામક ગુફાયો પણ આવે છે, એવુ માનવામાં આવે છે કે આ ગુફાયો મહાભારત કાલીન છે આ ગુફાયો ને ભારતીય પુરાતન વિભાગ હેઠળ આવરી લેવા માં આવી છે. આ ગુફાયો ની સામે કુંડ આવેલો છે, જ્યાં ચોમાસા ની ઋતુ દરમિયાન લોકો મોટી સંખ્યામાં અહી નાહવા માટે આવે છે. 

## ફોટો ગેલેરી 

ચિત્ર:Dhodh૧.jpg|alt=|ચોમાસા દરમિયાન ધોધ
ચિત્ર:Magar1.jpg|alt=|મગર
ચિત્ર:Ghagariyadhodh.jpg|alt=|ધોધ

## બાહ્ય કડીઓ 
* શ્રી ખોડિયાર મંદિર - સવની ની વેબસાઇટ

{
  "type": "FeatureCollection",
  "features": [
    {
      "type": "Feature",
      "title": "ખોડિયાર મંદિર, સવની",
      "description": "ખોડિયાર મંદિર - સવની (ગુજરાત)",
      "marker-symbol": "marker",
      "marker-size": "small",
      "marker-color": "0050d0",
      "geometry": {
        "type": "Point",
        "coordinates": [
          70.466266,
          20.973833
        ]
      }
    }
  ]
}

## આ પણ જુઓ 
* ખોડિયાર
* ખોડિયાર મંદિર - ગળધરા (ગુજરાત)
* ખોડિયાર મંદિર - માટેલ (ગુજરાત)
* ખોડિયાર મંદિર - વરાણા (ગુજરાત)
* ખોડિયાર મંદિર - રાજપરા (ગુજરાત)

શ્રેણી:ધાર્મિક સ્થળો
શ્રેણી:વેરાવળ તાલુકો
એડજુવેન્ટ થેરાપી

**એડજુવેન્ટ થેરાપી** એટલે કે સહાયક ઉપચાર. 

સહાયક ઉપચાર, મુખ્ય ઉપચાર ની જોડે કરવામાં આવે છે, મુખ્ય ઉપચાર ની અસરકારકતા વધારવા માટે. કેન્સર ની સારવાર માં રહેલા જટિલ નિયમોને કારણે આ શબ્દ નો ઉપયોગ કરવામાં આવે છે.

આવી સહાયક ઉપચાર નુ એક ઉદાહરણ એ છે જેમાં સામાન્ય સર્જરી થી બધા નિદાન થયેલા રોગ દૂર કરવામાં આવે છે પણ  નિદાન ના થયેલા રોગ ની હાજરી ના કારણે રોગ નુ ઉથલો મારવાનું જોખમ રહે છે.

સહાયક જાતે જ સંદર્ભ છે એક એજેન્ટ નો, જે રસી ની અસરકારકતા વધારે છે. પ્રાથમિક દવા ને મદદ કરવા માટે વપરાતી દવા ને એડ-ઓન કહે છે.
અંજલિ ખાંડવાળા શ્રેષ્ઠ પ્રથમ વાર્તાસંગ્રહ પારિતોષિક

**અંજલિ ખાંડવાળા શ્રેષ્ઠ પ્રથમ વાર્તાસંગ્રહ પારિતોષિક** એ ગુજરાત વિશ્વકોશ ટ્રસ્ટ અને ખાંડવાળા ક્રિયેટિવ ફાઉન્ડેશનના સંયુક્ત ઉપક્રમે નવા વાર્તાકારોને તેમના પ્રથમ વાર્તાસંગ્રહ માટે દર બે વર્ષે અપાતું પારિતોષિક છે. અંજલિ ખાંડવાળાની સ્મૃતિમાં અપાતા આ પારિતોષિકની શરૂઆત ખાંડવાળા ક્રિયેટિવ ફાઉન્ડેશન દ્વારા કરવામાં આવી હતી.

## સંદર્ભ 
શ્રેણી:ગુજરાતના પુરસ્કારો
Catharsis

એરિસ્ટોટલે વિરેચન સિદ્ધાંત (કેથાર્સિસ/કેથાર્સિસ) દ્વારા પ્રતિપાદિત કર્યું હતું કે કલા અને સાહિત્યના ઉપયોગ દ્વારા આપણું બગડેલું માનસ યોગ્ય રીતે સુધારે છે.  સફળ દુર્ઘટનાઓ વિરેચન દ્વારા 'કરુણા' અને 'દુઃખ'ની લાગણીઓ જગાડે છે, તેમને સમાવે છે અને આ રીતે આનંદની ભૂમિકા રજૂ કરે છે.  વિરેચન માત્ર ભાવનાત્મક આરામ તરફ દોરી જતું નથી, પણ ભાવનાત્મક શુદ્ધિકરણ પણ કરે છે.  આ રીતે એરિસ્ટોટલે કલા અને કવિતાને વખાણવા યોગ્ય, સ્વીકાર્ય અને સલામત સાબિત કરી છે.

એરિસ્ટોટલે આ સિદ્ધાંત દ્વારા કલા અને કવિતાના મહત્વને પુનઃસ્થાપિત કરવાનો સફળ પ્રયાસ કર્યો.  એરિસ્ટોટલના માસ્ટર પ્લેટોએ કવિઓ અને કલાકારોને તેમના આદર્શ રાજ્યની બહાર રાખવાની ભલામણ કરી હતી.  તેમનું માનવું હતું કે કવિતા આપણી ઈચ્છાઓને ઉછેરવામાં અને જગાડવામાં મદદરૂપ છે, તેથી તે નિંદનીય અને ત્યજી છે.  ધાર્મિક અને ઉચ્ચ-ગુણવત્તાનું નૈતિક સાહિત્ય આમાં અપવાદ છે, પરંતુ મોટા ભાગનું સાહિત્ય આ આદર્શ શ્રેણીમાં આવતું નથી.

વિરેચન સિદ્ધાંતનું મહત્વ બહુવિધ છે.  પહેલું એ કે તેણે પ્લેટોની કવિતા પર મૂકેલા વાંધાઓ દૂર કર્યા છે અને બીજું કે તેણે છેલ્લા ઘણા વર્ષોના કાવ્યાત્મક વિચારને એક યા બીજી રીતે ચોક્કસપણે પ્રભાવિત કર્યા છે.

એરિસ્ટોટલની કૃતિઓમાં વિરેચનનો ઉલ્લેખ માત્ર બે જ જગ્યાએ જોવા મળે છે.  પહેલો ઉલ્લેખ તેમના 'પોયટિક્સ' (કાવ્યશાસ્ત્ર)માં છે, જ્યાં દુર્ઘટનાનું સ્વરૂપ સૂચવવામાં આવ્યું છે અને બીજો ઉલ્લેખ 'પોલિટિક્સ' પુસ્તકમાં છે, જ્યાં તેમણે સંગીતની ઉપયોગિતાનો પ્રસ્તાવ મૂક્યો છે.  આ સ્થળોએ તેમણે વિરેચન શબ્દના અર્થ અને તેના સ્વરૂપની ચર્ચા કરી છે.  એરિસ્ટોટલે કહ્યું હતું કે, “સંગીતનો અભ્યાસ કોઈ એક હેતુ માટે નહીં પરંતુ અનેક હેતુઓની સિદ્ધિ માટે એટલે કે શિક્ષણ માટે વિરેચન (શુદ્ધિ)ના હેતુથી થવો જોઈએ.  સંગીત બૌદ્ધિક આનંદ પણ લાવે છે.  ..... તેઓ ધાર્મિક રાગોના પ્રભાવ હેઠળ શાંત થઈ જાય છે, જાણે કે તેમનો જુસ્સો શાંત થઈ ગયો હોય અને શુદ્ધ થઈ ગયો હોય.

આમ વિરેચન એટલે શુદ્ધિકરણ.  એરિસ્ટોટલના આ વિચારો ટ્રેજેડી-શોધના સંદર્ભમાં છૂટક સ્વરૂપે જોવા મળે છે.  તેમને ખાસ વ્યવસ્થિત રીતે સંપાદિત કરવામાં આવ્યા નથી.

આધુનિક યુગમાં એરિસ્ટોટલના મર્યાદિત અને ટૂંકા શબ્દોએ સંપૂર્ણ કાવ્યાત્મક-શાસ્ત્રીય સિદ્ધાંતનું સ્વરૂપ લીધું છે.  તેથી સ્વાભાવિક રીતે એક પ્રશ્ન ઊભો થયો કે એરિસ્ટોટલનો મૂળ અર્થ શું હતો ઉશ્કેરણી અને ઉશ્કેરણી અને કરુણા અને તકલીફનો?  આ સંદર્ભમાં, એરિસ્ટોટલના પછીના દુભાષિયાઓએ અર્થઘટનના વિવિધ અર્થો અને અર્થઘટન રજૂ કર્યા - ધાર્મિક અર્થ, નૈતિક અર્થ, કલાત્મક અર્થ.
મુન્દ્રા પોર્ટ

આગળ જતા તે અન્ય બંદરોનું સંચાલન કરતી અદાણી પોર્ટ્સ એન્ડ SEZ લિમિટેડ (APSEZ)ના  સંચાલન હેઠળ આવ્યું.

નાણાકીય વર્ષ 2021-21માં, મુન્દ્રા પોર્ટે ૧૪૪.૪ મિલિયન ટન માલનું સંચાલન કર્યું હતું. આ પોર્ટ ભારતનું સૌથી મોટું કન્ટેનર પોર્ટ છે.
વિન્ડોઝ 10

**વિન્ડોઝ 10** એ વિન્ડોઝના નવા વર્ઝન પર આધારિત માઇક્રોસોફ્ટની ઓપરેટિંગ સિસ્ટમ છે. તે 30 સપ્ટેમ્બર 2014ના રોજ રિલીઝ થઈ હતી અને ઓક્ટોબર 2014માં બજારમાં આવી હતી. તેનું ઝલકનું વર્ઝન પહેલેથી જ ઉપલબ્ધ હતું. સાથે બધા તેનું સંપૂર્ણ સંસ્કરણ પણ ડાઉનલોડ કરી શકે છે. જે ગ્રાહકોએ તેની અગાઉની ઓપરેટિંગ સિસ્ટમ 7, 8 વગેરે ખરીદી હતી તેમને તે તેને વિનામૂલ્યે ઉપલબ્ધ કરાવી રહી છે. વિન્ડોઝ 7 બંધ કરવાની જાહેરાત બાદથી, વિન્ડોઝ 10 ઓપરેટિંગ સિસ્ટમની માંગમાં વધારો થયો છે. વિન્ડોઝ 10 એ વિન્ડોઝ 8 ને બદલવાનું શરૂ કર્યું છે. માઇક્રોસોફ્ટ તેના તમામ ઉપકરણો અને સોફ્ટવેર માટે એક ઇકોસિસ્ટમ બનાવવા માંગતી હતી. જેના માટે તેણે સિંગલ, સુરક્ષિત અને ઝડપી પ્લેટફોર્મની જરૂર હતી. જે વિન્ડોઝ 10 બનાવીને સાબિત કરી દીધું છે. 

માઇક્રોસોફ્ટ એ વિન્ડોઝ 8 વિકસાવીને આ જરૂરિયાત પૂરી કરી છે. અને વિન્ડોઝ 9 વર્ઝનને બદલે વિન્ડોઝ 10 લોન્ચ કર્યું. જે કોમ્પ્યુટર, મોબાઈલ ફોન, ટેબ્લેટ, ગેમિંગ ડીવાઈસ અને ઈન્ટરનેટ ડીવાઈસ માટે સમાન કામ કરે છે. તમારે દરેક ઉપકરણ માટે અલગ ઓપરેટિંગ સિસ્ટમની જરૂર નથી. એક ઓપરેટિંગ સિસ્ટમ તમામ ઉપકરણો પર સરળતાથી કામ કરે છે. વિન્ડોઝ 10 સ્ક્રીનનું કદ, સ્ક્રીનનો પ્રકાર, હાર્ડવેર સુસંગતતા વગેરે જેવી સમસ્યાઓનું સંચાલન કરે છે.

શ્રેણી: માઈક્રોસોફ્ટ
છોટાલાલ રૂખદેવ શર્મા

**છોટાલાલ રૂખદેવ શર્મા** (મૃત્યુ ૧૯૨૬) ગુજરાતી નાટ્યકાર હતા.

## જીવનચરિત્ર 
તેમણે બાળપણમાં સંસ્કૃત ભાષાનો અને કાલિદાસના *રઘુવંશનો* અભ્યાસ કર્યો હતો. તેમનું પ્રથમ નાટક *માધવ વિલાસ* (૧૮૯૯) અમદાવાદ ગુજરાતી નાટક કંપની દ્વારા નિર્માણ કરવામાં આવ્યું હતું. *દેશી નાટક સમાજ* સાથે તેમની લાંબી કારકિર્દી રહી હતી. તેમણે લોકપ્રિય *બેતબાજી* છંદને બદલે સંગીતના નાટકોમાં બિનપરંપરાગત *સવૈયા*, *શિખરિણી* અને *તોતક* છંદનો ઉપયોગ કર્યો હતો. તેઓ પોતાની થિયેટર કંપની શરૂ કરવા માંગતા હતા તેથી તેમણે દશકુમારચરિત્ર પર આધારિત *રાજહંસ* લખવા માટે કવિ *ફુલચંદભાઈ* શાહની સલાહ લીધી હતી પરંતુ ૧૯૨૬માં તેમનું ટૂંક સમયમાં અવસાન થયું.

## સર્જન 
તેમના નાટકો આ પ્રમાણે છે:

## આ પણ જુઓ 
* ગુજરાતી ભાષાના લેખકોની યાદી

## સંદર્ભ 
શ્રેણી:ગુજરાતી રંગભૂમિ
શ્રેણી:ભારતીય પુરુષ કવિઓ
શ્રેણી:૧૯૨૬માં મૃત્યુ
શ્રેણી:ગુજરાતી વ્યક્તિત્વ
શ્રેણી:ગુજરાતી સાહિત્યકાર
મહેન્દ્ર મેઘાણી

**મહેન્દ્ર મેઘાણી** ગુજરાતી પત્રકાર, તંત્રી અને સાહિત્યકાર અને પ્રકાશક હતા. તેઓ જાણીતા સાહિત્યકાર ઝવેરચંદ મેઘાણીના જયેષ્ઠ પુત્ર હતા. તેઓ જાણીતા ગુજરાતી સામયિક મિલાપના સ્થાપક તંત્રી હતા.

## પ્રારંભિક જીવન અને શિક્ષણ 
તેમનો જન્મ ૨૦ જૂન ૧૯૨૨ના રોજ મુંબઈ માં થયો હતો. મહેન્દ્રભાઈએ તેમનું પ્રાથમિક અને માધ્યમિક શિક્ષણ ભાવનગર ખાતે લીધુ હતું. ત્યારપછી ૧૯૪૨માં અમદાવાદની એલ.ડી. આર્ટસ કોલેજમાં બે વર્ષ અભ્યાસ કર્યા પછી તેમણે મુંબઈ સ્થંળાતર કર્યુ હતું અને *હિંદ છોડો*ની લડત દરમ્યાન અભ્યાસ અધુરો છોડ્યો હતો. ૧૯૪૮માં તેઓ પત્રકારત્વનાં અભ્યાસ માટે અમેરીકાની કોલંબીયા યુનિવર્સિટી ગયા હતા.

## પત્રકારત્વ કારકિર્દી 
મહેન્દ્રભાઈએ તેઓની કારકિર્દીની શરુઆત ગુજરાતી દૈનિક નૂતન ગુજરાત માટે લેખમાળા લખીને કરી હતી.૧૯૫૦માં તેઓએ મિલાપ સામયિકની શરુઆત કરી હતી જે તેઓએ ૧૯૭૮ સુધી ચલાવ્યુ હતું.૧૯૫૩માં તેઓએ તત્કાલીન ભારતના વડાપ્રધાન જવાહરલાલ નેહરુ સાથે સોવીયેટ યુનીયન,પોલેન્ડ અને યુગોસ્લાવીયાનો પ્રવાસ કર્યો હતો. ૧૯૬૯નાં વર્ષમાં ગાંધીજીના જન્મ શતાબ્દી વર્ષમાં વિશ્વના અનેક દેશોમાં પ્રદર્શનોનું આયોજન કરી ભારતીય પુસ્તકો અને ગાંધીજીના વિચારોનો પ્રચાર કર્યો હતો. ૧૯૭૨ની સાલથી  લોકમિલાપ ટ્રસ્ટના નેજા હેઠળ તેઓએ ગુજરાતી ભાષાના ઉત્તમ પુસ્તકોને સસ્તા ભાવે પ્રકાશીત કરીને સામાન્ય લોકો સુધી પહોંચાડ્યા હતાં. આ ઉપરાંત ૧૯૮૮ની સાલથી તેઓએ જાણીંતા પુસ્તકોનુ સંક્ષીપ્તીકરણ કરીને ૧૦૦ જેટલા પાનાઓની પુસ્તીકાઓ પ્રકાશીત કરીને અતીઅલ્પ ભાવે આપીને લોકોમાં વાંચન વધારવાનો પ્રયાસ કર્યો હતો.

## સંપાદિત પુસ્તકો 
* અડધી સદીની વાંચનયાત્રા: ૪ ભાગમાં - મિલાપ સામયિકમાંથી ચૂંટેલ લેખોનો સંગ્રહ.
* વાંચનયાત્રાનો પ્રસાદ
* અનુવાદ: કોન-ટિકી, તિબેટની ભીતરમાં અને ભાઈબંધ

## અવસાન 
તેમનું અવસાન ૩ ઓગસ્ટ ૨૦૨૨ના રોજ ભાવનગર ખાતે થયુ હતું.

## સંદર્ભ 
## બાહ્ય કડીઓ 
* 
* સુરેશ જાનીના બ્લોગ ઉપર મહેન્દ્ર મેઘાણીનો પરીચય 

શ્રેણી:ગુજરાતી સાહિત્યકાર
શ્રેણી:પત્રકાર
FIDE

સામાન્ય રીતે તેના ફ્રેન્ચ ટૂંકાક્ષર **FIDE** (   **Fédération Internationale des Échecs** ),  સ્વિટ્ઝર્લૅન્ડ સ્થિત આંતરરાષ્ટ્રીય સંસ્થા છે. જે વિવિધ રાષ્ટ્રીય ચેસ ફેડરેશનને જોડે છે અને આંતરરાષ્ટ્રીય ચેસ સ્પર્ધાના સંચાલક મંડળ તરીકે કાર્ય કરે છે. FIDE ની સ્થાપના 20 જુલાઈ, 1924ના રોજ પેરિસ, ફ્રાન્સમાં થઈ હતી.  તેનું સૂત્ર છે *Gens una sumus*, લેટિન માટે "We are one Family". 1999 માં, FIDE ને આંતરરાષ્ટ્રીય ઓલિમ્પિક સમિતિ (IOC) દ્વારા માન્યતા આપવામાં આવી હતી. મે 2022 સુધીમાં, FIDE ના 200 સભ્ય સંઘો છે .
રસિકલાલ ભોજક

**રસિકલાલ ચીમનલાલ ભોજક** (૨૯ ડિસેમ્બર ૧૯૨૬ - ૧૭ સપ્ટેમ્બર ૧૯૯૦) ગુજરાતી ભાષાના જાણીતા સ્વરકાર હતા. તેમના સમયના લગભગ તમામ જાણીતા ગીતકારોની રચનાઓની સ્વરગૂંથણી તેમણે કરી હતી. ‘સ્વરમ્’ નામની સંસ્થા સાથે તેઓ છેક છેલ્લા સમય સુધી જોડાયેલા રહ્યા હતા. વર્ષ ૧૯૮૮નો ગુજરાત સરકારનો ગૌરવ પુરસ્કાર તેમને એનાયત થયો હતો, જે તેમની નાદુરસ્ત તબિયતને કારણે તેમને રુબરુ આપી શકાયો ન હતો અને ૧૯૯૦માં તેમના મરણોપરાંત તેમના ઘરે પહોંચાડવામાં આવ્યો હતો. ગુજરાતી સુગમ સંગીતના જનક તરીકે જેમનું નામ લેવાતું હોય છે તેવા જગદીપભાઈ વીરાણીના તેઓ સમકાલીન હતા.

## જીવન
રસિકલાલ ભોજકનો જન્મ ૧૯૨૬ની ૨૯ ડિસેમ્બરના રોજ ભાવનગર રજવાડાના રેવન્યુ કમિશ્નર ચીમનલાલ ભોજકના ઘરે થયો હતો. પિતા સંગીતના ખૂબ શોખીન હતા. રાજકોટની આલ્ફ્રેડ હાઇસ્કૂલમાં અભ્યાસ દરમિયાન શાળાકક્ષાએ યોજાતી સંગીતસ્પર્ધામાં તેઓ નાનપણથી જ ભાગ લેતા અને વિજેતા પણ થતા. ભાવનગર રજવાડાના દરબારી સંગીતકાર અને તેમના પિતરાઈ ભાઈ દલસુખરાય ભોજક પાસે તેમણે શાસ્ત્રીય સંગીતની પ્રારંભિક શિક્ષા લીધી. ઇતિહાસ અને રાજ્યશાસ્ત્રના વિષયો સાથે સ્નાતક થયા પછી વડોદરાના ડાયમંડ જ્યુબિલી બ્રૉડકાસ્ટિંગ સ્ટેશનની સ્વરપરીક્ષામાં તેઓ ઉત્તીર્ણ થયા. મુંબઈની પ્રસિદ્ધ એચ.એમ.વી. ગ્રામોફોન કંપનીએ તેમનાં ૪ ગુજરાતી ગીતો રેકર્ડ કરતાં તેમને ગુજરાતભરમાં ખ્યાતિ મળી ગઈ હતી. વર્ષ ૧૯૮૯માં તેમણે અમદાવાદમાં શાસ્ત્રીય અને સુગમ સંગીતની શિક્ષા આપતી *સ્વરમ્* સંસ્થાની સ્થાપના કરી હતી.

## કારકિર્દી
સ્નાતક સુધીનો અભ્યાસ કર્યા પછી સ્વર અને સંગીત સાથેનો તેમનો નાતો તેને આકાશવાણી અમદાવાદ ભણી દોરી ગયો. ૧૯૫૦માં આકાશવાણી અમદાવાદ કેન્દ્ર પર કલાકાર તરીકે તેમની નિમણૂક થઈ. ૧૯૫૧માં સુગમ સંગીત વિભાગમાં સંગીત નિયોજક તરીકે તેમની પસંદગી થઈ અને ૧૯૫૨માં તેઓ સંગીત-એકમના નિર્માતા બન્યા. એ જ વર્ષે નટમંડળના ઉપક્રમે રજૂ થયેલા જયશંકર 'સુંદરી' દિગ્દર્શિત સંગીતપ્રધાન નાટક મેના ગુર્જરીનું સંગીત તેમણે સ્વરબદ્ધ કર્યું હતું. આકાશવાણી અમદાવાદ અને રાજકોટ કેન્દ્ર ખાતે સુગમ સંગીત વિભાગના વડા તરીકે પણ સેવાઓ આપી.

૧૯૫૯માં ઇન્દોર ખાતે સંગીત પ્રોડ્યુસર તરીકે તેમની બદલી થઈ. ૧૯૬૨માં શહીદ ભગતસિંહની માતાનાં બહુમાનમાં યોજાયેલા સંગીતકાર્યક્રમમાં હરિકૃષ્ણ પ્રેમી રચિત કથાગીત ‘શહીદ કી માં’ની રચનાને તેમણે દર્દીલી સુરાવલીમાં હૃદયસ્પર્શી કંઠે રજૂ કર્યું જેનાથી તેમને દેશવ્યાપી ખ્યાતિ મળી. મધ્ય પ્રદેશના બસ્તર અને છત્તીસગઢ જિલ્લાના પ્રાદેશિક લોકસંગીતની લાક્ષણિકતા આત્મસાત્ કરી પોતાની સ્વરરચનાઓમાં તેમણે ઘણી વખત ઉપયોગ કર્યો છે.

૧૯૬૫માં ફરી પાછી અમદાવાદ ખાતે બદલી થઈ ત્યારે નવરાત્રી દરમિયાન ગરબાની રજૂઆત કરી, તેનું સહ-પ્રસારણ કરી, વિકાસ-પ્રસાર માટેનો નવતર પ્રયોગ કર્યો હતો. શિવમહિમ્ન:સ્તોત્ર, સંભવામિ યુગે યુગે, રામચરિતમાનસ, ગીતગોવિન્દ, તથા નરસિંહ અને દયારામની કેટલીયે રચનાઓને શ્રોતાવર્ગ સમક્ષ ભાવવાહી સ્વરોમાં પ્રસારિત કરવામાં તેઓ અગ્રેસર રહ્યા હતા. તેઓએ ગઝલો પણા સ્વરબદ્ધ કરી હતી જેમાં શોભા જોષી પાસે ગવડાવેલી ગીતનુમા ગઝલ 'નીંદ નહીં આયે, ચૈન નહીં આયે' ખૂબ મશહુર છે.

૧૯૬૦ના દશકમાં ગુજરાત યુનિવર્સિટીમાં યોજાતા યુવક મહોત્સવોમાં તેઓ સુગમ સંગીત વિભાગના નિર્ણાયક તરીકે પણ સેવા આપતા.

## સંદર્ભો
## બાહ્ય કડીઓ
* 

શ્રેણી:સંગીતકાર
શ્રેણી:૧૯૨૬માં જન્મ
શ્રેણી:૧૯૯૦માં મૃત્યુ